
Praefatio. 


Quod  in  quovis  historiae  genere  observaveris,  res  ipsas 
causarum  nexu  quasi  quodam  interiori  vinculo  inter  se  esse 
coniunctas,  id   vel    maxime  in    philosophiae    historia    ani- 
madverti  non  est  quod  miremur.    Philosophi  enim  est,  quae 
alii  vel  priores  vel  aequales  construxere  systemata,  eorum 
non   solum    cognitionem  ac  rationem  habere ,    verum  etiam 
vim  diiudicare,  quid  veri,  quid  falsi  doceant.   Ita  vero  quum 
instituat  rem,  facile  evenit,  ut  et  ipse  nonnuUis  prae  ceteris 
magis  faveat  philosophis  eorumque  vestigia  premat.     Tali 
modo  systemata  philosophica  fieri  non  potest  quin   aut  alia 
ab  aliis  proficiscantur  aut  aliis    alia    compleantur.    Versari 
autem  in   tractandis   philosophiae   generibus  ita ,    ut  simul 
eorum  inter  se  cohaerentiam  perspiciamus,  permultum  con- 
fert  tum  ad   acuendum  nostrum   ingenium  tum  ad  expla- 
nanda  philosophorum  systemata.    lam   vero  Kantium  mihi 
quidem  elegi  philosophum  quo  significavi  modo  interpretan- 
dum,  ut  philosophiae  Kantianae  quae  sit  connexio  et  propin- 
quitas  cum  philosophia  Francogalliae  et  Angliae  XVIII  sae- 
culi  appareat.    Atque  tribus  rem  capitibus  absolvere  lubet, 
ita  quidem  ut 

1 


primo  de  praeambulis  quibusdam,  scilicet:    de  origiiie 
pliilosophiae  Kantianae,   de  genere   et  natura  philosophiae    ' 
Francogallicae    et   Anglicao ,    de  huiusque    apud  Kantium 
auctoritate, 

secundo  dc  theoretica  Kantii  philosophia, 
tertio  de  practica  eius  parte  quaestionem  instituamu*, 
quateinis  ab  re  proposita  non  alienum  esse  videatur. 


Cap.  prlm. 
I. 

Leibnitius,  a  quo  philosophiae  nostrae  initium  deriva- 
tur,  praeterquam  quod  philosophicis  mentis  suae  vegetae 
sententiis  et  ingeniosis  et  honestis  multos  igniculos  ad  eno- 
dandas  quaestiones  metaphysicas  reliquit^),  hoc  insuper  vel 
gravissimum  praestitit,  ut  principium  quod  vocant  causalita- 
tis  in  rerum  metaphysicarum  doctrinam  firmissime  induceret 
itaque  peculiari  rationis  nostrae  natura  significata  a  rebus 
interni  nostri  sensus  dictamine  stabiiitis  ad  alias  veritates 
posset  pervenire.  Quod  quum  ex  multis  aliis  locis  tum  hisce 
ipsius  verbis  expressis  patet: 

„J'ose  dire  que  sans  ce  grand  principe  on  ne  saurait 

venir  k  la  preuve   de  Fexistence  de  Dieu  ni  rendre 

raison  de  plusieurs  autres  verit^s  importantes.** 

Tamen  non  ignoramus  hoc  viri  egregii  de  philosophia 

meritum  absque  uUa  macula  haud  integrum  remanere,    sed 

multo  deminui,  quum  cognitum  habeamus,  eum  illius  prin- 

cipii  usum  aequo  latiorem  permisisse  quippe  falso  putantem, 

omnia  ratione  duce  ex  certis  causis  esse  cognoscenda,   ita- 

que  philosophandi  methodum  instituisse  eam,    qua  quaevis 

veritas  videretur  posse  demonstrari. 

Etenim  Leibnitii  premens  vestigia  Wolffius  eam  vim 
illi  principio  tribuit,  ut  contendere  non  dubitaret:  ^Omnes 
scientiae  a  notitiis  vulgi  originem  habent.^     Quo  axiomate 


1)  Vid.  Tennemanni   ^Geschiclite  der  Philosophie,   Lips.  1819", 
tom.  XI,  pag.  202—203. 

2)  Ibidem  1.  c,  pag.  120-22. 

3)  Ibidem  1.  c.  pag.  120. 


innisus  syllogismi  synthetici  forma  adLibita  systenia  compo- 
suit,  quod  neque  verae  philosophandi  rationi  conveniret  ne- 
dum  satisfaceret  et  iustas  scepticorum  dubitationes  provo- 
caret,  omnino  vero  hoc  duplici  vitio  laboraret: 

1)  ut  cognitionis  humanae  realitatem  nulla  praemissa 
disquisitione  proprie  philosophica  dogmatice  praesumeret, 

2)  ut  intelligendi  facultatibus   accuratius  examinandis 
nullam  daret  operam. 

Quae  philosophiae  tractandae  mala  ratio  eo  perduxit 
Iicentiae,  ut  de  rebus  physicis  et  metaphysicis  levissimis 
dispuraretur  argumentis.  Quapropter  Kantius  aegre  tuKt, 
aetate  sua  ex  principiis  longe  inter  se  dissidentibus  fallaci- 
busque  systema  quoddam  coaluissei),  cuius  praecipuum  er- 
rorem  vgt£qoi>  Jii^oteQor  tropus  quem  vocant  convenienter 
significaret  % 

Sane  ipsum  quidem  Kantium  initio  illi  Wolffii  philo- 
sophiae  addictum  fuisse  non  miraberis,  quum  eam  omnibus 
fere  in  patria  philosophis  probatam  acceptamque  inveniret 
et  hanc  quoque  utilitatem  praebere  intelligeret ,  ut  sensui 
communi  responderet  itaque  prohiberet,  quominus  materialis- 
mus  sensualismusve  et  scepticismus  in  patriam  irreperent^). 

Verumenimvero  quamvis  bene  ipse  hanc  dogmatismi 
utilitatem  perspexisset  ^),  tamen  apertae  illius  philosophiae 
^eptiae  sagacem  Kantii  mentemhaud  diu  latere  decipereque 
poterant ,  sed  ad  philosophiae  omnino  reformandae  consilium 
studiumque  quam  vehementissime  excitarent  necesse  fuit, 
idque  eo  magis,  quum  etiam  miserrima,  in  qua  Francogalliae 
et  Angliae  philosophia  iacebat,  conditio  nova  eaque  firmiora 
efftagitaret  fundamenta.  Itaque  Kantius  philosophiam  sibi 
jjroposuit  ad  meliorem  provehendam  statum   ac   rem  ita  in- 

i)  Kftntii  ^lu-itik,  c^ei-  practiachen  Yernunft-Vorrede",  p.  44. 

2)  Eiusd.  ,Ueber  eine  Entdeckung  etc."  p>  7. 

3)  Rixneri  ^Geschichte  der  Pbaosopl^ie^  1829,  tom.  III.  p.  209. 

4)  Kantii   ^Kritik  der  reinen  VcrnujQft",  Riga  1827,  p.  494-95. 


stituit,  ut  empirismi  et  intellectualismi  systemata  iutw:  S0 
plane  contraria  secum  conciliare  posse  videretiir.    ,  .5*.ji/i!fj 

At  vero  illa  systemata  quum  in  eum  impetu  agerent 
non  aequali,  sed  empirismus  longe  plurimum  in  dirigeudam 
eius  philosophiam  valeret:  facili  intelligi  potest  coniectur^, 
fieri  non  potuisse,  quin  maior  inter  hunc  et  philosophiam 
Kantianam  intercederet  rerum  convenientia.  ^nt 

lam  quae  Kantii  cum  philosophis,  qui  in  Francogallia 
et  Anglia  XVIII  saeculo  viguere ,  sit  cohaerentia  ut  penitug 
intelligatur,  prius  empirismi  systema  explicandum  nobis  esse 
existimamus  ac  disquirendum,  quibus  variis  formis  exstiterit. 


nt 


II. 


Leibnitii  intellectualismo  ex  diametro,  ut  ita  dicam,  op- 
posita  erat  philosophia  Lockii.  Qui  quod  perficiendum  sibi 
sumsit,  ut  dimetiendis  animi  facultatibus  cognitionis  humaaiae 
ambitum  certis  circumscriberet  finibus  •) ,  id  ingenio  acuto 
haud  scio  an  nihil  dignius  sit.  Hoc  quamquam  plane  n<m 
explicuit,  certe  tamen  meliorem  philosophandi  methodum 
ingressus  est,  quae  in  eo  versabatur,  ut  scientiis  philpsophicis 
firma  principia  suggereret  et  errores  tum  nimiae  temeritatis 
tum  vanae  dubitationis  vitaret  2).  IHe  igitur  conatus  quum 
ingenii  eximii  certissimum  documentum  haberi  possit,  tum 
sine  ulla  dubitatione  ad  philosophiam  accuratius  excolend^ra 
multum  contulit.  Negare  tamen  non  possumus,  Lockii 
Bystema  per  se  et  valde  fragile  esse  et  fontem,  ex  quo  ma- 
narint  consecutiones  pestiferae  ^).  Quae  Lockii  principio 
insitae  —  ab  ipso  ne  praevisae  quidem,  nedura  intentae  — 
naturali  rerum  nexu  explicitae  aperte  apparebant. 

Etenim  primarius   eius  philosophiae   error  in  eo   erat 
positus,  quod,  quum  nos  animo  humano  in  formandis  acqui- 


i)  cf.  Tiennem.  l.  c.  p.  15. 

2)  Ibid.  p.  17. 

3)  Ibid.  p.  72-73. 

rendisque  notitiis  non  solura  recipiendi  facultatem  —  rece- 
ptivitatem  quam  dicunt  —  verum  etiam  spontaneitatem  i.  e. 
facultatem  sua  ipsius  vi  et  natura  veritatem  inveniendi  vin- 
dicemus,  Lockius  contra  illam  solam  facultatem  homioi  tri- 
buit,  hac  superiori  facultate  neglecta^).  Nam  quo  inniteba- 
tur  principium  vetus  „nihil  est  in  intellectu,  quod  non  antea 
fuerit  in  sensibus"  tum  ita  accipi  potest ,  ut  sensatio  sive 
raotus  externus  sit  conditio  sine  qua  nulla  possit  effici  co- 
gnitio  —  id  si  valet  illud  principium,  addubitari  nequit,  sed 
in  genere  probandum  —  tum  hoc  significare  solet,  ut  omnis 
cognitionis  conditiones  externae  simul  sola  sint  argumenta 
in  quibus  versari  possit.  Eam  vero  vim  si  concesseris  illi 
principio,  verae  ideam  philosophiae  ignoras,  animum  in  per- 
scrutanda  veritate  occupatum  intra  exiguos  experientiae  ter- 
minos  coerces  quaeque  hos  terminos  excedunt  veritates  ra- 
tioni  reapse  eripis. 

Atqui  Lockium  illi  principio  posteriorem  significatio- 
nem  tribuisse  pro  certo  habemus  atque  elaborasse ,  ut  de- 
monstraret,  omnes  hominum  scientias  ex  experientia  aut  per 
ipsum  sensum  externum  oriri  aut  per  connexionem  disiun- 
ctionemve  mente  factam  animum  —  qui  primo  aetatis  mo- 
mento  tabulae  rasae  instar  haberi  deberet  —  extrinsecus  in- 
vadere,  ita  quidem,  ut  accedente  rationis  facultate  nihii  novi 
accederet  argumenti  ad  rerum  perceptarum  copiam  ^), 

Ergo  propria  philosophiae  Lockianae  haec  est  natura, 
ut  statuat,  rerum  cognitionem  ex  uno  tantum  primario  fonte 
perceptionis  sive  sensationis  essc  derivandam ;  ut  igitur 
Bolum  rerum  sensibilium  campum  mentis  acumine  disquiren- 
dum  aperiat^),  itaque  animo  nimis  coarctato  ac  quasi  in 
sensuum  servitutem    abrepto   et  interiori    facultate  destituto 


1)  Vid.  Tenuem.  1.  c.  pag.  72. 

2)  Lockii  «esBai  philosophique".  Amsierdsm  1723.  livr.  II.  chap.  I. 
%,  2.  3.  L  et  livr.  IV.  chap.  17.  §.  2. 

3)  Tennem.  1.  e.  p.  293—94. 


omnem  spem  ad  veritates  metaphysicas  progrediendi  a  priori 
auferat.  Talis  omnino  secundum  huius  philosophiae  prinoi- 
pia  animum  inter  et  corpus  humanum  statuenda  est  ratio, 
qualem  haud  scio  an  nemo  brevius  et  verius   significaverit 

quam  hisce  Platnerus: 

„Nach  Locke  ist  der  Korper  des  Menschen  ein  Uhr- 
werk,  woran  der  Geist  angeschnallt  ist,  um  mit  jenem  Uhr- 
werke  henimgedreht  zu  werden"  *)• 

Quae  Lockii  doctrina,  ut  rerum  eventu  edocti  sumus, 
ad  alios  quoque  errores,  ubi  prinium  nullo  adhibito  princi- 
piorum  examine  recepta  fuit,  deduxit  vario  quidera  modo, 
prout  Lockii  sectatores  inter  se  dissentientes  aut  id  specta- 
bant,  ut  philosophiam  promoverent  veritateque  potirentur, 
aut  id  agebant,  ut  principiorum  infirmitatem  tegerent  vel 
etiam  confinnando  stabilircnt  ^). 

Attamen  haud  difficile  est  ad  intelligendum ,  illos  er- 
rores  propinquitate  quadam  inter  se  cohaerere  quippe  ex 
eodem  falso  principio  oriundos.  Itaque  ti-ia  omnino  syste- 
mata  a  philosophia  Lockiana  originem  duxere: 

a)  sensualismus, 

b)  idealismus, 

c)  scepticismus ; 

quorum  prior  in  Francogallia  percrebuit,  alteri  duo  in  Anglia 
provenerunt. 

Proponuntur  igitur  nobis  breviter  tractanda  haec  tria 
systemata,  ut  videri  possit,  quaenam  inter  unumquodque  et 
philosophiam  Kantianam    existat   connexio  et  propinquitas. 


i)  Ea  prava  natiirao  humanae  interpretatio  faciUime  opinionem 
potuit  excitare,  propriam  et  praecipuam  eius  partem  esse  corpns,  vel 
etiam  nniversam  hominis  essentiam  in  eo  consistere,  ita  ut  pcrfectior 
tantum  bestia  haberetur;  —  quae  opinio  ab  ipso  Lockio  inscio  indicata 
imprimis  in  FrancogaUia,  ut  8ub  III.  videbimue,  dieseminabatur. 

2)  of.  Tennem.  1.  c.  pag.  74. 


tt 


III 

III. 


Philosophia  Lockiana  tantam  apud  Francogallos  brevi 
tempore  conseouta  est  auctoritatem,   ut  vel  ab  infima  plebe 
reciperetur,  nulla  fuudamenti  habita  ratione;   ut  vitae  ineti- 
tuendae  tanquani  norma  haberetur,  omnibus  quam  cupidissimo 
orutjs  consecutionibus.     Quare   ut  rectae  philosophandi  ra- 
tioni  bene  consulerent,  tantum  abfuit,  ut  de  rebus  motaph»'- 
sidyai  gententias  futiles  coniectarent  atque  in  solis  rebus  externiB 
ajiimum  defigerent.  Cur  id  miremurnon  habomus  nobiscum  re- 
putantes  magnam  illorum  levitatem,  quibus  empirismus  displi- 
cere  nuUo  modo  posset.    Quin  etiam  Lockii  de  deo  existente 
dcmonstrationem    utpote    principiis    repugnantem    improba- 
bant*);   opinione   contra,    deum  etiam   corporibus  cogitandi 
facultatem  dare  posse,  studiose  accepta,  iam  nihil  antiquius 
habebant   quam  ut  ullum  animum  inter  et  corpus  esse  dis- 
criraen  essentiae  constanter  negarent ,  animi  immortalitatem 
errorera  involvere  putarent,  hominem   quamquam  dominum 
terrae  tamen  eadem  cum   bestiis  natura  esse  praeditum  et, 
nisi  perfectior  quodam  modo  esset,  nulla  prae   iis  gaudere 
praestantia  existimarent  ^). 

Solum  igitur  mundum  sensibus  subiectum  existere  et 
fontem  omnium  cognitionum  esse  afFirmabant  et  quae  natu- 
ram  transgrediuntur  veritates  —  libertatem,  immortalitatem 
—  aut  prorsus  negabant  aut  vanam  tantum  earum  umbram 
retinebant;   ac  tali  modo   omne  honestatis  fundamentum  et 


'I! 


1)  Lockii  de  deo  existente  argumentationem  etiam  Kantius  repro- 
b«t  in  suo  opere  «Kritik  der  reinen  Vernunft"  pag.  880;  recte  quidem, 
quoniam  menti  siVe  facultati  reflexionis  sensibiliuni  t^mtum  campus  rerum 
subi^cttt  discurrendus,  neque  vero  etiam  rerum  metophysicarum. 

^)  AltiuB  vanae  eae  opinionee  repetendae  sunt  a  principio  Lockii 
fundameBtali,  ^eflunduin  quod  animus  in  cognoscendo  a  eensatione  pen- 
deat,  itaque  peculiari  sua  vi  privatus  solum  sensuum  quoddam  addita- 
mentum  haud  ita  magni  momenti  evadere  videatur. 

firmissima  adminicula  demebant  ^).  Ita  quum  ipsis  viris 
doctrinae  christianae  deditis,  veluti  Condillaco,  Bonnetio 
aliisque  empirismi  illae  consecutiones  probarentur  ^),  super- 
fuit  tantum,  ut  Encyclopaedistae  qui  nominantur  illos  errores 
pervulgarent  et  communi  omnium  sensui  accomodarent^).  Id 
quod  Didcrotio,  D^Alemberto,  aliis  bene  cessit;  quorum 
summa  doctrina  eodem  cum  Lockio  conspicitur  inniti  prin- 
cipio  *). 

Omnes  denique  errores  empirismo  inhaerentes  coUectos 
reperis  in  illo  turpissimo  libro  qui  inscriptus  est:  „systeme 
de  la  nature,^  cuius  auctor  in  Encyclopaedistarum  doctrina 
insistens  licentiam  omni  lege  solutam  sequendam  esse  cen- 
suit,  quaelibet  sensus  concupiscerent  praeciperentve  pera- 
genda,  ceterum  pemiciosissimam  hanc  propagavit  senten- 
tiam: 

„Praeter  materiam  et  motum  nihil  existere  eaque  sola 
fiuffioere,  quibus  totus  rerum  ordo,  etiam  actus  interni  pe- 
nitus  cognosci  possent ;  libertatem  et  immortalitatem  de- 
mentia  quadam  esse  fictam;  dei  denique  ideam  superstitione 
in  animos  irrepsisse"  ^). 

Hoc  modo  sensualismus  et,  quae  cum  eo  arcte  coniunctae 
sunt,  turpitudo  vitae  et  morum  perversitas  etiam  infimam 
plebem  adierunt  ac  maiorem  vim  obtinuerunt,  quam  quas 
Russavii  de  deo  et  libertate  et  immortalitate  doctrina  com- 
primere  posset  ^). 

Empirismus  in  Angliae    philosophos  vim   tam  positive 


1)  cf.  Tennem.  1   c    pag.  284,  pag.  70,   pag.    312. 
1.  c.  S  94. 

2)  vid.  Tennem.  1.  c.  pag.  289. 

3)  ibidem  1.  c.  pag.  315. 

4)  ibid.  1.  c   pag.  73. 

5)  ibid.  1.  c.  pag.  320—21. 

6)  Rixn.  1.  c.  pag.  203. 

perniciosara  ut  haberet  multum  abfuit.  Hi  enim  non  iactu- 
ram  fecerunt  idearum  metaphysicarum,  sed  magni  eas  usque 
habentes  elaborarunt,  ut  eas  cum  empirismi  principiis  coii- 
ciliarent.  Quo  factum  est,  ut  morum  pravitas  religionisque 
contemtio  non  tanta  cum  procaeia  ingravescerent,  quanta  in 
Francogallia  «).  Attamen  in  Anglia  ex  empirismo  alia  duo 
systemata  deinceps  orta  sunt ,  quorum  prior  occurrit  idea- 
lismus. 

Etenim  Berkleius  fundamentale  philosophiae  Lockianae 
axioma,  omnem  cognitionem  ab  sensatione  ut  primario  fonte 
esse  petendam,  amplexatus  ex  empirismo  mysticum  evolvit 
idealismum.  Nimirum  si  omnis  cognitio  ad  sensuum  percep- 
tionem  reducenda  est,  rerum  sensibilium  cognitio  ut  certa 
et  realis  evadat,  accedente  nova  sensatione  comprobetur  et 
evincatur  necesse  est.  Atqui  ea  cognitio,  ubi  primum  ani- 
mum  ingressa  est,  ulla  subsequente  sensatione  confirmari 
omnino  nequit.  Ergo  omnes  de  rerum  externarum  realitate 
cognitiones  non  obiectivum,  sed  solum  subiectivum  valorem 
habent;  ideo  res  ipsae  nuni  revera  sint,  dubitare  poteris  ac 
potius  in  nobis  quam  extra  nos  existere  dicuntur. 

Quare  quum  Lockius  minime  sibi  constans  rerum  sen- 
sibilium  motu  primum  sensus  tum  animum  affici  docuisset: 
Berkleius  hanc  sententiam  reprobavit,  quoniam  non  solum 
nulla  ei  ratio  suffragari  posset,  sed  etiam  absurdum  esset 
existimare,  animum  moveri  impetu  earum  rerum,  quae  longe 
diversi  ab  eo  generis  essent.  Itaque  mundi  extemi  obiec- 
tiva  realitate  pernegata,  omnem  sensationem  a  deo  ipso 
animo  humano  esse  insitam  ratus  ex  nosfcris  repraesentatio- 
nibus  mundum  quendam  realem  composuit  *J. 

Quae  doctrina  licct  Anglorum  indoli  ac  studio  parum 
oonveniret  nullamque  auctoritatem  adipisci  posset,  eam  tamen 
vim  habuit,  ut  dcmonstrarct,  empirismum  Lockianum  imme- 
diate  ac  necesaario  pcrducere  ad  idealismum. 

V* 


Alterum,  quod  empirismum  in  Anglia  subsequutum  est, 
systema  scepticismi  ab  Humio  auictore  initium  cepit.  Is 
enim,  qui  de  vagarum  sententiarum  inconstantia ,  de  perpe- 
tuis  philosophorum  dissensionibus  cogitans  aliam  philo- 
sophandi  rationem  ineundam  esse  statueret,  Lockii  de  origine 
cognitionum  doctrinam,  principiorum  natura  non  examinata, 
recepit  atque  quae  in  illa  doctrina  inerant  consecutiones 
eximia  iudicii  subtilitate  explicavit.  —  Ut  Lockius,  ita  Hu- 
mius  quoque  solam  perceptionem  ut  fontem  cognitionum 
admisit  omnesque  notitias,  quibus  argumentum  vere  obiecti- 
vum  responderet,  ad  sensuum  impressionem  referendas  esse 
docuit,  mentem  denique,  quantumvis  valere  videretur,  tamen 
in  hoc  uno  occupari,  ut  res  sensibus  subieotas  perceptione- 
que  sibi  oblatas  certis  legibus  coniungeret  *). 

Quo  eodem  principio  exstructus  Lockiano  acuti  ingenii 
vir  propriam  viam  persecutus  imprimis  intelligere  studebat, 
quatenus  secundum  illud  principiam  nostra  de  animi,  mundi 
deique  existentia  ac  natura  opinio  reaiis  haberi  posset,  Ita- 
que  in  hoc  elaborabat  solvendo^): 

„Quanam  ratione  persuasum  nobis  habemus,  nostras 
ideas  ad  obiecta  realia  esse  referendas,  quae  etiam  com- 
mutatis  ideis  per  se  realiter  existant  et  sibi  constent  et  na- 
turali  certo  ordine  inter  se  connexa  sint?** 

Ad  istam  quaestionem  gravissimam  argumentatio  certe 
subtilis  negative  respondit,  nullam  omnino  esse  cognitionem 
obiectivam,  exiguis  animum  humanum  coerceri  terminis  re- 
praesentationum  subiective  coniunctarum  ^). 

lam  antecesserat,  qui  idealismo  suo  ad  scepticismum 
viam  pararet,  Berkleius.      Qua  via   Humius    firmo   ac  certo 


1)  Rixn.  1.  c.  S  5^;  Tennem.  1.  c   pag.  414. 


1)  Tennem.  1.  c.  pag.  464. 

2)  Ibidem  I.  c.  pag.  427^ 

3)  Rixn.  1.  c.  §  113. 

quasi  gradu  procedens  ulterius  non  solum  scientias  meta- 
physicas  in  dubium  vocavit  atque,  ut  ratio  humana  ipsa  sibi 
diffideret,  elfecit,  sed  etiam  totum  philosophiae,  ut  ita  dicam 
aedifioium  labefactavit,  quippe  qui  in  ipsum  eius  fundamen- 
tum  impetum  faceret  demonstrando,  philosophica  empirismi 
methodo  ne  ipsi  quidem  experientiae  ullam  vim  obiec- 
tivam  posse  tribui  ^).  Argumentatio  nimirum  haec  est 
Humii  2) : 

^Ab  impressionibus  ad  cognitionem,  cuiusvis  generis 
res  externas  revera  existere,  solum  principium  causalitatis 
nos  perducit  —  rpropositio  mai.) ; 

atqui  huius  principii  universum  et  obiectivum  pondus 
neque  a  priori  neque  a  posteriori  cognitum  habemus ;  con- 
tra  nihil  aliud  est  nisi  lex  consuetudine  inducta  ideoque 
falso  ficta,  quae  a  repraesentationum  successione  vim  quan- 
dam  petat  -  (prop.  minor.) ; 

ergo,   quum,  ut  Kantius  ait,  ex  pumice  aqua  poetulari 
nequeat3),  certam  veritatem  obiective  realem  acquirere  nullo 
modo  possumus.     Itaque  mundus  aenigma  est  ac  mysterium, 
quod  ne  summo  quidem  mentie  acumine  explicare  valeamus. 
JS^um    repraesentationes    rerum   vere   existentium    motu      in 
animo  nostro  excitentur  nesciraus ,   quoniam    repraesentatio- 
num  tantum  nobis  conscii  sumus  neque  etiam  causarum  eas 
moventium.    Itaque  disquisitio  quam   accuratissime  facta  nos 
admonet,  ut  omne  de  rerum   realitate   iudicium   cohibeamus 
vel  suependamus  in  dubioque  relinquamus    -    (conclus.)  — 
Ut  vero  res  externas  et  factas,   ita  etiam,  si   sibi  con- 
strare   velit,    internas    et    metaphysicas    inteliigentia    nostra 
attingi  non  posse  debet  contendere.     Nam    quum    de  inter- 
nis    impressio  fieri  nequeat,   de  iis  si   cogitares,   ridiculum 

1}  cf.  Tennem.   1.  c.  pag.  428. 

2)  Ibid.  h  c.  pag    433-  36.   -    Kanfcii  „Kritik  der   reinen  Vor- 
nunft.  pag.  788. 

3)  Kantii  „Kritik  der  practischen  Vernuqft.  A^orredp.  pag.  24. 


foret.  Itaque  secundum  Humium  animus  humanug  fieri  non 
potest  quinrepraesentationum  copia  obruatur  et  perturbetur  i) ; 
et  utrum  sit  immaterialis  immortalisque  an  materialis  mor' 
talisque  quaestio  iam  non  raoveri  potest.  Postremo  si 
n^xus  rerum  in  solis  animi  repraesentationibus  inhaereat 
neque  etiam  in  rebus  ipsis,  ratione  duce  efficere  prorsus 
non  possumus,  deum  supremura  vere  esse,  idque  credere 
ineptum  videtur. 

lam    satis    elucet,    quomodo   ex  philosophia  Lockiana 
perfectum    in   omnibus     rebus    scepticismum    oriri    necesse 
fuerit  2) ;  itaque  ad  cognitionem  prosperam  pervenimTis,  eam 
falsis   inniti  principiis   seque  ipsam    refutare.    Atque   haud 
difficile  est  ad  intelligendum,  Humium  de   philosophia  pro- 
movenda  eo  ipso  optime  meritum   esse,    quod   ex  concJssis 
sagaciter  et  acute  absurda   deducendo   aperte  et  sincere  ex 
empirismo  consecutiones  ineptas  eruit  ideoque    funditus  eum 
8ubvertit3).    Nam  probe  intellexit  Humius,  suura  ipsius  sy- 
stema   empirismo  innisum  rerum   natura  refelli,    quae  plus 
valeret,  quam  subtilissima  quaeque  philosophandi  methodus, 
et  quae  omnes  de  veritatibus  dubitationes   reapse  amoveret.' 
Quare    philosophico     tantum     scepticismo    deditus    in 
praxi  ad  vitam  instituendam  moderandamque   recepit    dog- 
matismum.     Sed  eam  ipsam  ob  rem  quaesiveris,    quibusnam 
de   causis  Humius    ceteroquin   ingeniosus   non    intellexerit 
mdicia  sua  recte  quidem  consequentia,  at  cum   omnium  fide 
et  rerum  ordine  non  congruentia  e  fako    manare  principio. 
Profecto   mireris,   quod    argumentatio  ex  concessis  omnino 


1)  Quod   Platnerus  -    ^Philosophische   Aphorismen   -    Lcipzig 
1^93-  -  tom.  I.  pag.  90  -  hisce  innuit:  ,^iume  halt  daB  S«lbBtgefuhl 
filr  einen  Haufen  von  Vorstellungen ;  der  Hauptgr.nd,  wesshalb  er  eine 
anschauhche  Vorstellung  der  Seele    von   sich  selbst    nicht  glaubt,   ist 
weil  er  eme  sogenannte  Impression  dazu  erfordert  etc. 

II  jI^'.  ^*'!*"  "^"^^   ^^'  P'^^*-  ^^ernunft-Vorrede"  pag.  88,  91. 
3)  Ibidem  1.  c.  pag.  465. 

recte  facta  eum  non  adduxerit,  ut  inquisitionem  funditus 
novam  institueret.  Cur  igitur  philosophiae  suae  fundamento 
diffidere  non  induxit  animum^;? 

Responderaus,  eum  pro  propria  sui  ingenii  natura  nia- 
gis  e  praemissis  consectaria  eruere  studuisse  atque  in  de- 
ducendis  potius  vel  comparandis  difficultatibus  versatum 
esse,  quam  in  dissolvendis ,  tum  simul  nimia  philosophiae 
Lockianae  apud  omnes  auctoritate  impeditum  fuisse,  quo- 
minus  eius  principiis  diffideret ;  itaque  eum  in  terminis  scep- 
ticismi  ut  opportunae  methodi  acquievisse^). 

Attamen,  quamquam  de  gloria,  cuius  consequendae 
proxima  ei  oblata  erat  occasio,  non  cogitavit,  id  certe  prae- 
stitisse  dicendus  est,  ut  posteris  persuaderet,  empirismum  ad 
absurdum  ducere  neque  certam  esse  viam,  qua  veritates  ne" 
cessarias  ratio  humana  stabiHre  posset,  utque  ita  ad  phiio- 
sophiam  penitus  reformandam  novisque  principiis  exstruen- 
dam  manifeste  impelleret  ^). 

Neque  vero  in  sua  ipsius  patria  hanc  philosophiae  re- 
generationem  exoptatam  provocavit,  quum  ibi  eius  doctrinae 
repugnarent  quidem  acerbissime,  at  non  a  fonte,  unde  pro- 
fluxerat,  proficiscerentur.  Nam  adversarii:  Reidius,  Os- 
waldius,  Beathius,  Priestleius:  ea,  de  quibus  ut  dubiis  dis- 
putationem  instituendam  esse  censebat  Humius,  concessa  et 
iam  absoluta  existimabant ;  quae  vero  unquam  in  dubium 
vocare  illi  in  mentem  minime  venerat,  ea  acriter  studebant 
demonstrare  ad  sensum  communem  tanquam  ad  oraculum 
provocantes  *). 

Itaque  Kantio  relictum  est,  ut  eam,  quam  Humius  satis 


1)  Kantii  „Kritik  der  pract.  Vem."  pag.  465. 

2)  Ibidem  1.  c.  pag.  466. 

3)  of  Tennem.  1.  c.  pag.  467. 

4)  Kantii   „Prolegomena  za    einer  jeden   kilnftigen    Metaphysik. 
Riga  1783."  pag.  9  sq.  —  Rixn.  L  c.  §.  113. 

significaverat,  viam  longius  persequeret ur  philosophiaeque  fun- 
ditus  renovandae  quaai  maximara  daret  operam. 


VI. 

Kantium  constat  Humii  de  philosophia  provehenda 
merita  laudibus  extulisse,  non  ita  quidem,  quasi  eius  dubi- 
tationibus  assentiretur  ij,  sed  idcirco  quod  perspectum  haberet, 
eius  de  rebus  philosophicis  doctrinam  e  principiis  concessis 
et  ubique  receptis  recta  conclusione  esse  derivatam  omnes- 
que  adversariorum  argumentationes  praesumtis  potius  opi- 
nionibus  quam  rationibus  fulciri  vere  philosophicis.  Neque 
vero  temere  iudicabat  Kantius,  Humium  dograatismi  arro- 
gantiam  insolentiamque  castigasse  et  philosophos  vehemen- 
ter  admonuisse,  ut  maiore  caution^  adhibita  rationibus  vali- 
dis  veritates  metaphysicas  confirmarent  2j,  eo  denique  eum 
perduxisse,  ubi  acquiesci  non  deberet;  sed  unde  certa  via 
porro  persequenda  peti  posset  ^),  Praeterquam  vero ,  quod 
Humius  errores  longe  lateque  dispersos  manifestavisset,  Kan- 
tius  etiam  eam  illius  prae  ceteris  philosophis  praestantiam 
praedicat,  qua  positive  aliqua  ex  parte  de  veritate  investi- 
ganda  meruisset.     Haec  enim  apud  eum  ieguntur^J: 

„In  Ansehung  des  Schicksals  der  Metaphysik  hatte 
keine  Begebenheit  entscheidender  werden  konnen  als  der 
Angriff',  den  David  Hume  auf  dieselbe  machte;  er  schlug 
einen  Funken,  bei  dem  man  wohl  ein  Licht  hatte  anziinden 
konnen,  wenn  er  einen  empfanglichen  Zunder  getroff^en  hatte, 
dessen  Glimmen  sorgfaltig  ware  unterhalten  worden" ; 

omissis  aliis  locis,  ubi  eum  veritatis  vestigia  indicasse  con- 
teudit.     Quare  philosophiae  Humianae    etiam    maiorem  prae 


1)  Kantii  „Prolegomena  etc."  pag.  13. 

2)  Eiusd, :  „Kritik  der  reinen  Vernunft"  pag.  796—97. 

3)  Ibidem,  pag.  789. 

4)  vid.  Kant.  „Prolegomena  etc."  pag.  7. 

ceteris    systematia    rationem     se    habuisse    ipse    profitetur 
hisce  >) : 

„Ich  gestehe  frei,  dass  die  Erinnerung  des  David 
Hume  eben  dasjenige  war,  was  mir  vor  vielen  Jahren  den 
doguiatischen  Schlummer  unterbrach  und  meiuen  Untersu- 
chungen  im  Felde  der  Speculation  eine  ganz  andere  Rich- 
tung  gab." 

Quae  verba  suspicionem  excitant,  quantumvis  ab  Humii 
systemate  abhorrere  sibi  videatur,  ab  hoc  certe  eum  exor- 
dium  petivisse  huicque  suam  philosophiam  propius  annexisse. 
Id  ita  se  habere  ut  melius  intelligatur,  quaestionem  enodan- 
dam  nobis  putamus,  quinam  fuerit  ille  philosophiae  Humia- 
nae  igniculus,  ab  quo  lucem   se    accepisse   affirmat  Kantius. 

lam,  ut  supra  apparuit,  Humius  id  praecipue  perscru- 
tandum  sibi  ratus,  quo  iure  notionibus  mente  conceptis  ob- 
iectum  aliquod  respondere  contenderetur ,  persuadere  est 
poriclitatus ,  omnia  principia ,  quibus  a  priori  realem  inter 
notiones  ot  repraesentata  rationem  intercedere  existimarent 
phiiosoplii,  nonnisi  leges  esse  ex  obseivando  rerum  ordine 
abstractas,  itaque  ex  consuetudine  falso  esse  inducta.  Quod 
ut  nobis  evinceret,  ad  connexionem,  quae  causam  inter  et 
effectuiu  statui  soleret,  provocasse  eum  vidimus  eique  con- 
nexioni  vim  mere  subiectivam  permisisse  indeque  temere 
eum  effocisse,  cetera  quoque  principia,  quae  animo  a  priori 
ianata  haberentur,  omnino  a  posteriori  esse  deducta  itaque 
no8  ab  una  realitate  ad  alias  procedere  sola  animi  interiori 
vi  nequaquam  posse^). 

In  qua  quidem  argumentatione  Kantius  id  vitio  ver- 
tendum  esse  putavit,  quod  solum  principium  causalitatis 
eiaminasset  Humius  eiusque  valore  obiectivo  negato  per- 
suasum  sibi  habuisset,   nullo  modo  repraesentationum  inter 


1)  KanHi  „Prolegomena  etc."  pag.  13, 

2)  ibid.  pag.  S. 

se  rationem  vere  obiectivam  posse  intelligi;  quod  igitur  de- 
negatis  iis,  quae  consequi  non  possumus,  animum  omni  om- 
nino  facultate  destituisset  ullam  cognitionem  obiective  rea- 
lem  acquirendi;  quod  porro  ipsam  animi  naturam  et  vim 
non  totam  in  aestimationem  adduxisset;  ne  multa,  quod 
dubitationes  suas  iis,  quae  casu  eveniunt  (quae  per  accidens 
fieri  solent)  confirmasset,  non  vero  principiis  probatis  ^). 

Quare  Kantius  nihil  antiquius  se  habere  putavit  quam 
ut  quaestionem  de  iudiciis  syntheticis  eorumque  vi  obiectiva 
ab  Humio  in  concreto  couceptam  accuratius  solveret,  eam 
quidem  generaliter  sio  expressam,  quomodo  iudiciorum 
synthesis  a  priori  fieri  posset^  atque  ad  hunc  finem 
eam  viam  iniret,  qua  doctrinam  suam  principiis  firmis  ful- 
ciret  2). 

Ex  his  apparet,  Humium  non  solura  magna  in  Kan- 
tium  valuisse  auctoritate,  sed  etiam  eandem  fere  inter  utrum- 
que  exordii  petitionem  intercedere,  ita  ut  dicere  possimus, 
Kantium  quaestionem  ab  Humio  significatam  quidem,  sed 
parum  accurate  absolutam  vel  potius  in  incerto  relictam 
recepisse  receptamque  plane  pro  animi  facultatibus  solven- 
dam  sibi  sumsisse. 


VII. 

Quamquam  imprimis  philosophia  Humiana  Kantii  pro- 
blema  provocavit  plurimumque  in  eius  doctrinara  constituen- 
dam  iamque  inde  ab  initio  dirigendara  valuit;  tamen 
etiam  alios  empirismi  patronos  quum  Angliae  tum  Franco- 
galliae  ullius  in  eum  fuisse  moraenti  ut  negemus  multum 
abest.  Etenim  per  se  manifestura  est,  quura  Huraii  doctri*- 
nam  ex  erapirisrao  bene  perspexisset  profectara,  eura  cetero- 
rum   quoque  erapiristarum  notitiara    habuisse    ac    rationeni. 


.  ;i{il 


1)  Kant.  „Kritik  der  reinen  Venmnft",  pag.  795. 

2)  Eiusd.  „Prolegomena  etc,"  pag.  13—14. 

Cuius  rei  historiam  insuper  testem  habemus.  Nam 
\xt  primum  Encyclopaedistarum  philosophia  tam  vilis  et 
vana  latius  in  dies  percrebruit  et  alias  civitatea  invadere 
eoepit,  quin  etiam  in  Borussia  Friderici  Magni  litteris  Fran- 
cogallonim  et  studiis  nimis  faventis  gratiam  atque  auctori- 
tatem  nacta,  postremo  in  universali  quae  vocatur  bibliotheca 
germanica  auctore  Nicolao  redintegrata  novoque  vigore  est 
potita:  fieri  non  potuit  quin  etiam  Kantius  eius  erroribua 
quodammodo  inficeretur  ^).  Praecipue  vero  eum  ad  Russa- 
vii  doctrinam  animum  advertisse  constat.  Herderua  enim 
in  8ua  „metakritica"  testatur,  Russavii  opera  tum  in  lucem 
edita,  quorum  alterum  inscribitur  ^Heloise",  alterum  ^Emil", 
diligenter  Kantium  legiase  ^).  Neque  vero  reliquis  Franco- 
gallis  Kantium  iniquum  ae  praebuisse  legimus;  contra,  ut 
alioa  negligamus,  Monteaquievii  sententias  bene  novit.  Fir- 
mitia  tamen  huiua  rei  documentum  sub  XVI  afferemus,  ubi 
demonstrabimua,  quae  rerum  propinquitaa  inter  illorum  et 
Kantii  philosophiam  appareat. 


Cap.  secuncl. 

De  tbeorettca  philQSopkiae  Kaatiaiiae  parte. 

KantiuB  quum  reapexisset,  quae  de  iudiciorum  synthe- 
tioorum  vi  neeeBsaria  et  obieotiva  philosophi  priores  senti- 
rent,  reperit,  eoa  de  hac  quaestione  aolvenda  cogitasse  qui- 
dem,  at  uiiiil  docuisse,  quod  Humio  aut  sibi  ipsi  satiaface- 
ret  Niillum  enim  eousque  principium  inveatigatum  erat, 
quo  iudioari  posset,  quae  cognitionea  absolut^  easent  obieo- 
Hnm*  Duas  omnino  viaB  initas  vidit  ad  inveniendiafl  eiiii- 
modi  cognitiones,  alteram  a  Leibnitio  eiuaque  schola,  alte- 


1)  cf.  Rixn.  l,  c.  §  106. 

2)  Ibidem  1.  c.  §  129. 

ram  a  Lockio  eiusque  sociis.  Leibnitius  statuit,  illas  cogni- 
tiones  animo  humano  esse  innatas,  quippe  qui  ita  esset  con- 
stitutus,  ut  nisi  secundum  eiusmodi  leges  non  cogitaret,  cum 
quibus  res  ipsae  non  congiuere  non  possent.  Id  Leibnitii  placi- 
tumquas  ineptias  quantumque  detrimentumphilosophiae  confla- 
verit,  cognitum  iam  habemus  ex  num.  I  —  Lockius  alter  con- 
tendit,  illas  cognotiones  pariter  atque  unamquamque  reprae- 
sentationem  ex  experientia  originem  habere,  secundum  leges 
tum  inductionis  tum  analogiae.  In  qua  argumentatione  non 
solum  inest  petitio  principii,  quum  eae  leges  nisi  suggestis 
iudiciis  obiectivis  non  constent,  sed  etiam  origo  fundamen- 
tumque  scepticismi,  ut  supra  sub  V.  exposuiraus.  Quare  Kan- 
tius  neque  dogniatismo  addictus,  quo  nihil  acquiri,  neque 
empirismo ,  quo  nihil  sperari  posset  ') ,  aliam  rationem  in- 
gredi  animum  induxit,  qua  illa  systemata  ex  diametro  quasi 
sibi  opposita  sibi  invicem  conciliaret  ac  confusiones  tene- 
brasque  dimoveret;  talem  scilicet  rationem,  qua  inter 
utrumque  systema  media  uni  demtum  alteri  subiungeret^), 
Etenim  ut  uberius  disseramus,  intellectualisnw,  qui  sola 
aprioritate  cognitionum  statuta  omnem  sensationis  vel  ex- 
perientiae  valorem  abstulit  atque  solum  ipsum  aniraum  tan- 
quam  cognitionum  fontem  habuit,  animi  ut  ita  dicam  obiec- 
tivitatem  abstraxit  i.  e.  eam  vim,  qua  praeter  formam  etiam 
materiam  omnis  cognitionis  in  se  contineret,  contra  empirismo, 
qui  ex  una  experientia  cognitiones  esse  hauriendas  censuit 
itaque  praeter  earum  materiam  etiam  formam  inde  sumsit, 
quae  ambae  in  animo  tanquara  in  speculo  refulgerent  ex- 
perientiae  subiectivitatem  l  e.  vim  forraativam  demsit.  Ita- 
que  ab  intellectualismo  subiectivitatem  animi,  ab  empirismo 
obiectivitatem  naturae  retinuit  Kantius,  quibus  coniunctia 
hoc  duplex  eiua  axioma  ortum  est^): 

1)  cf.  Kant. :  „Prolegomena"  etc.  pag.  38. 

2)  Ibidem  pag.  180. 

3)  Kant.  „Kritik  der  reinen  Yernunft'^,  pag.  33—35;  pag.   74—75, 
326 — 27» 

Caiafi  rei  historiain  insupcr  testem  habemus.  Nam 
ut  pnmnm  Encyclopaedistaram  philosophia  tam  yilis  et 
rana  latius  in  dies  percrebruit  et  alias  civitates  invadere 
coepit,  quin  etiam  in  Borusgia  Friderici  Magni  litteris  Fran- 
cogallonim  et  stadiis  nimis  faventis  gratiam  atque  auctori- 
tatem  nacta,  poatremo  in  universali  quae  vocatur  bibliotheca 
germanica  auctore  Nicolao  redintegrata  novoque  vigore  est 
potita:  fieri  non  potuit  quin  etiam  Kantius  eius  erroribus 
quodammodo  inficeretnr  ^).  Praecipue  vero  eum  ad  Rossa- 
vn  doctrinam  animum  advertisse  constat.  Herderus  enim 
in  8ua  „metakritica"  testatur,  Russavii  opera  tum  in  lucem 
edita,  quorum  alterum  inscribitur  ^Heloise",  alterum  ^Emil", 
diligenter  Kantium  legisse  2).  I^eqiie  vero  reliquis  Franco- 
gallis  Kantium  iniquum  se  praebuisse  legimus;  contra,  ut 
alios  negKgamus,  Montesquievii  sententias  bene  novit  Fir- 
raius  tamen  huius  rei  documentum  sub  XVI  afferemus,  ubi 
demonstrabimus,  quae  rerum  propinquitas  inter  illorum  et 
Kantii  philosophiam  appareat. 


Cap*  secund. 

De  theoretica  philasopkiae  Kantianae  parte. 

1^111« 

Kantius  qnum  reepexisset,  quae  de  iudiciorum  synthe- 
tioorum  vi  necessaria  et  obieotiva  philosophi  priores  senti- 
rent,  reperit,  eos  de  hac  quaestione  solvenda  cogitasse  qui- 
dem,  at  nihil  docuisse,  quod  Hamio  aut  sibi  ipsi  satisface- 
ret.  Nullum  enim  eousque  principium  investigatum  erat, 
quo  iudioari  posset,  quae  cognitiones  absolute  essent  obiec- 
tiTae.  Duas  omnino  vias  initas  vidii  ad  invenlendaa  eiut- 
modi  cognitiones,  alteram  a  Leibnitio  eiusque  schola,  alte- 


1)  cf.  Rixn.  1,  c.  i  106. 

2)  Ibidem  1.  c.  §  129. 

ram  a  Lockio  eiusque  sociis.     Leibnitius  statuit,  illas  cogni- 
tiones  animo  humano  esse  innatas.  quippe  qui  ita  esset  con- 
stitutus,  ut  nisi  secundum  eiusmodi  leges  non  cogitaret,  cum 
quibus  res  ipsae  non  congruere  non  possent.    Id  Leibnitii  placi- 
tumquas  ineptias  quantumque  detrimentum  philosophiae  confla- 
verit,  cognitum  iam  habemus  ex  niun.  I  —  Lockius  alter  con- 
tendit,  illas  cognotiones  pariter  atque  unamquamque  reprae- 
sentationem  ex  experientia  originem  habere,  secundum  leges 
tum  inductionis  tum  analogiae.     Li  qua  argumentatione  non 
solum  inest  petitio  principii,  quum  eae  leges   nisi  suggestis 
iudiciis  obiectivis  non  constent,   sed  etiam  origo  fundamen- 
tumque  scepticismi,  ut  supra  sub  Y.  exposiiimus.   Quare  Kan- 
tius   neque   dogniatismo   addictus,    quo  nihil  acquiri,  neque 
empirismo ,    quo  nihil  sperari  posset ') ,   aham   rationem  in- 
gredi  animum  induxit,  qua  illa  systemata  ex  diametro  quasi 
sibi   opposita  sibi    invicem    conciliaret  ac  confusiones   tene- 
brasque    dimoveret;     talem    scilicet    rationem,     qua     inter 
utrumque    systema  media  uni  demtum  alteri    subiungeret  2). 
Etenim    ut   uberius    disseramus,    mteHectualismo,    qui  sola 
aprioritate  coguitionum  statuta    omnem   sensationis  vel   ex- 
perientiae  valorem  abstulit  atque  solum  ipsum   aniraum  tan- 
quam  cognitionum  fontem  habuit,  animi  ut  ita  dicam  obiec-. 
ticitatem  abstraxit  i.  e.  eam  vim,  qua  praeter  formam  etiam 
materiam  omnis  cognitionis  in  se  contineret,  contra  empirismo, 
qui  ex  una  experientia   cognitiones  esse   faauriendas   censuit 
itaque  praeter  earum  materiam  etiam   formam  inde   sumsit, 
quae  ambae  in  animo  tanquam  iu   speculo  refulgerent     exl 
perientiae  subiecticitatem  i.  e.  vim  formativam  demsit.'  Ita- 
que  ab  intellectualismo  subiectivitatem  anirai,   ab  empirismo 
obiectivitatem  naturae  retinuit   Kantius,    quibus    coniunctis 
hoc  duplex  eius  axioma  ortum  est^); 

1)  cf.  Kant :  „Prolegomena"  etc.  pag.  38. 

2)  Ibidem  pag.  180. 

3)  Kant.  „Kritik  der  reinen  Vernunft",  pag.  33— 35;  pag.   74—75 
326 — 27«  * 

1)  materiam  forma  carentem  sensibus  offerri  in  externa 
rerum  natura,  formam  materiae  attribuendam  inveniri  in 
animi  natura; 

2)  omnem  cognitionem,  cui  obiectum  sensibile  respon- 

deret,    veram    esse    habendam,   quamlibet   aliam   fictam  et 
falsam. 

Huiusmodi  duplici  axiomate  instructus  Kantius  spe- 
ravit  quidem  fore  ut  intellectualismus  cum  empirismo  con- 
iungeretur;  attamen  liaeo  spes  longe  eum  fofellit.  Nam 
propriam  et  animi  et  naturae  vim  porperani  interpretatus 
quae  hanc  inter  et  illum  ratio  esset  prave  iudicabat.  Nobis 
quidem  quum  probetur,  tum  animum  non  solam  formam  esse 
argumentis  vacuam,  sed  etiam  principium,  ex  quo,  certo  ex- 
trinsecus  excitando,  hauriantur  certa  cognitionis  obiecta,  tum 
naturae  non  esse  solam  eam  vim,  ut  sit  materia  inanimata 
atque  informis,  sed  et  eam  vim,  ut  formae  vitaeque  sitpar- 
ticeps;  atque  eam  inter  animum  et  materiam  intercedere 
coniunctionem,  ut,  quae  haec  offert  obiecta,  ille  firmis  ra- 
tionibus  absque  ullo  dubio  vera  esse  existimet:  Kantio 
contra  placuit,  et  animi  et  naturae  vim  deminuere,  unam 
utrique  diversam  quidem,  sed  necessariam  qualitatem  dene- 
gare  atque  ita  efficere,  ut  utriusque  essentia  atque  etiam 
existentia  nullo  posset  modo  intelligi  neque  ulla  omnino 
veritate  potiri  valeremus. 

Ex  quibus  patet,  Kantii  axioma  fundanientale  non  ita 
longe  alienum  esse^  a  summo  empirismi  principio.  Etenim 
quemadmodum  Lockius  a  veteri  principio:  „nihil  est  in  in- 
tellectu,  quod  non  prius  fuerit  in  sensibus"  viam  suam 
petiverat:  ita  Kantius  quoque  omnem  cognitionem  ad  res 
sensibus  subiectas  referendam  esse  sensebat,  id  quod  in  ex- 
ordio  suae  criticae  profiteri  non  dubitabat*). 

Certe  Kantius  a  Lockio  ita  differt,  ut  etiam  cognitio- 
nes,  quae  in  ipsius    animi  peculiari  natura  inhaereant,  ad- 

mittatO;  at  id  ullius  momenti  esse  nequit,  quoniam  secun- 
dum  illud  axioma  hae  cognitiones  per  se  vanae  ct  vacuae 
tum  demum  veri  quid  continent,  quum  sonsus  iis  obiectum 
roale  praebuerint. 

Tum  inter  Kantium  et  Lockium  hoc  discrimen  videtur 
csse,  quod  hic  praeter  materiam  etiam  realem  formam  na- 
turae  vindicavit,  secus  Kantius.  At  iam  Prumius  maxinie 
sibi  constans  naturae  formam  ut  ipsi  propriam  in  dubium 
vocavit  atque  eani  consuetudine  subiectiva  rebus  ipsis  usur- 
pari  putavit,  ita  ut  Humio  intercedente  Lockius  ad  Kantium 
proxime  accedat. 

Postremo  videri  facile  potest,  Kantium  in  illo  axiomate 
statuendo  idem  peccasse  quod  Humio  exprobravit.  Nam 
sicuti  Humius  quaestionem  illani  —  quomodo  iudicia  syn- 
thetica  obiectiva  a  priori  formari  possent  —  parum  accu- 
rate  et  ambitu  iusto  strictiori  solvit,  id  quod  Kantius  mag- 
nopere  vituperat;  ita  hic  ipse  eandem  quaestionem  suo  axio- 
mate  finibus  iusto  arctioribus  circumscribit  atque  in  eam 
convertit:  quomodo  iudicia  de  rehus  sensibilibus  synthetica 
a  priori  formari  debeant.  Quod  apud  Rixnerum  ita  notatum 
deprehendimus  2) ; 

„Kant  begegnete  bei  Feststellung  des  Begriffes  und 
des  Wesens  der  Philosophie  dasselbe,  was  er  an  Hume  ta- 
delte,  dass  er,  anstatt  zu  fragen,  was  wu-  iiberhaupt  a  priori 
wissen  mogen,  nur  darauf  sich  beschrankte  zu  fragen,  wie 
synthetische  i;rtheile  a  priori  iiber  Gegenstande  der  Erfah- 
runy  moglich  waren,  wodurch  er  der  Yernunft  die  blosse 
Erklarung  der  Erfahrungswelt  aliein  als  Aufgabe  anwies 
und  ihr  auch  anderseits  alle  Moglichkeit  der  Erkenntniss 
des  Uebersinnlichen  absprach.*' 


1)  vid»  Kant.  „Kritik  der  reinen  Vernunft",  pag.  1. 


1)  Kantii  „Kritik   der    reinen  Vernunft",  pag.  3—6. 
2}  cf.  Rixn.  1.  c.  ^  137. 

Cui    eidem    scntenfiae     iisdem    fere    verbis     Hegelius 
suffragatur '). 


Quidnam  compouendo  suo  systemate  philosophico  Kan- 
tius  proficere  intonderit,  saepius  commemoravimus.  Eum 
enim  praecipue  in  hac  re  operam  suam  coUocavisse  cogno- 
vimus,  ut  totam  animi  vim  aestimaret  facultatumque  nostra- 
rum  ambitum  quam  accuratissime  examinaret. 

Quem  vero  eundem  conatum  ot  Lockius  fecit,  qui  mi- 
serrima  philososhiac  conditione  aeque  ac  Kantius  commotus 
principia  statuere  studebat,  quibus  intelligentiae  humanae 
facultatem  dimetiretur  eiusque  usum  rectis  terminis  circum- 
scriberet  2). 

Sane  Kantius  latius  argumentum  atque  uberius  pertrac- 
tandum  sibi  proposuisse  videtur,  quoniam  etiam  rationem 
humanam  a  Lockio  neglectam  in  aestimationem  adduxerit, 
quare  et  ipse  illius  philosophiam  „Physiologie  des  raensch- 
lichen  Verstandes"  appellavit  ^),  suum  vero  systema  „Kritik 
der  reinen  Yernunft."  — 

Tamen  haec  inter  utrumque  discrepantia,  ut  infra  sub  XII 
demonstrabitur,  nulla  haberi  potest ;  quin  imo  vera  sunt  verba 

Hegelii^) : 

„Dieselben  Worte,  die  bei  Locke  in  der  Einleitung  zu 
aeinem  Yersuche  den  Zweck  seines  Unternehraens  an- 
geben,  namlich  die  Fahikeit  des  Verstandes ,  den  Hori- 
zont  und  die  Scheidegrenzen  seiner  Erkenntnisse  zn  be- 
stimmen,  koniite  man  auch  in  der  Einleitnng  zur  Kan- 
tischen  Philosophie  lesen ,    welche  sich  gleichfalls  inner- 


1)  vid.  Hegelii  opera  —  Berol.  1845     -  tom.  I.  pag.  20. 

2)  cf   Tennem.  l.  c   pag.  17;  Platn   1.  c.  pag.  334. 

3)  cf.  Kantii  „Kritik  der  reinen  Vemunft-Vorrede." 

4)  vid.  Hegelii  „opera"  1.  c.  pag.  20. 


halb  des  Locke^schen  Zweckes,  namlich  der  Betracb- 
tung  des  endlichen  Verstandes^  einschrankt". 
Ncque  vero  ab  ipso  Humii  studio  Kantius  ita  loBge 
differt.  Nam  sicuti  ille,  ita  et  Kantius  in  huuc  proximum 
finem  philosophiam  suam  direxit,  ut  dogmatismi  errores 
refutaret  atque  opprimeret.  Itaque  non  positivum  construxit 
systema,  sed  philosophiam  mere  negativam  proposuit.  Quam 
ob  rem  Kantii  meritis  haud  scio  an  quidquam  detrahamus, 
si  criticam  rationis  ab  eo  conscriptam  censuram,  ut  ipse 
Humii  philosophiam  vocat,  certe  pluribus  numeris  absolutam 
habeamus  i). 

Quodsi  vero  Humium  vituperavit,  eum  scepticismum  pro 
recta  de  rebus  metaphysicis  doctrina  habuisse^);  in  ipsum 
quoque  eandem  culpam  cadere  nemo  non  videt,  quippe  quum 
philosophiam  suam  negativam  unice  esse  probatam  saepius 
glorietux  ^), 

lam  ad  ipsum  philosophiae  Kantianae  systema  per- 
Bpiciendum  accedentes  inde  disputationem  nostram  incipia- 
mus  necesse  est,  unde  omnis  philosophia  proficisci  solet,  a 
notione  veritatis.  Quum  usque  ad  id  tempus  haec  notio  ita 
conoipi  soleret,  ut  veritas  esset  consonantia  repraesentationum 
cum  repraesentatis,  itaque  homo  cogitans  suum  ipsius  „Ego** 
excedere  atque  ad  alia  entia  realia  pervenire  posset :  Kan- 
tius  veterem  illam  definitionem  ut  falsam  reprobans  aliam 
definitionem  statuendam  esse  censebat,  eam  quidem,  ut  esset 
veritas  consonmtia  cognifionis  cum  legibus  cognoscendi  ^). 
Quam  quibus  rationibus  confirmare  periclitatus  sit  persorutari 


1)  Id  indicant  ipsa  Kautii  verba  quae  leguntur  ,.Kritik   der  rein. 
Vern."  pag.  789. 

2)  cf.  Kant.  ,,prolegom.'*  pag.  8  annot. 

3)  of.  Rixn.  1.  c.  pag.  286—287. 

4)  vid.  Kant.  Krit.  der  rein.  Vem.  pag..  82-85. 

supersedeamus,  quum  persuasum  nobis  esse  sufficiat,  hanc 
definitionem  et  communi  vocis  usui  quam  yehementissime 
repugnare  neque  cum  studio  veritatis  investigandae  conye- 
nire ,  quoniam  ita  veritas  omnino  per  se  cognosceretur  omnis- 
que  eius  inveniendae  opera  supervacanea  foret.  Gravioris 
vero  momenti  est,  quod  haec  definitio  privativa  in  totam  eius 
philosophiam  moderandam  valebat.     Nam 

1)  secundum  eiusmodi  definitionem  hominis  „Ego"  sola 
est  auctoritas  quae  in  rerum  universitate  pollet,  quasi  divina 
essentia  potentiaque  praedita ;  rerum  politicarum  et  ecclesias- 
ticarum  ordo  subvertitur;  dissidia  singulorum  inter  se  homi- 
num  quin  excitentur  fieri  non  potest  —  quoniam  quodvis 
obiectum  et  quod  ei  subiacet  ens  reale  omni  valore  desti- 
tuitur  totque  omnino  sunt  veritates  quot  diversa  subiecta 
qnotque  diversi  eiusdem  subiecti  status;  tum 

2)  illa  definitio  ad  ullam  aliam  praeter  subiectum  rea- 
litatem  acquirendam  nos  provehere  nequit,  quum  sui  ipsius 
quisque  cognitionem  superare  non  possit. 

Haec  omnia,  quae  illam  definitionem  subsequuntur, 
philosophiae  Kantianae  indolem  ac  naturam  propriam  aperte 
significabant. 

lam  vero  quod  ad  illam  definitionem  attinet,  Kantium 
primum  eam  sio  concepisse  non  negamus.  Attamen  eius 
vestigia  iam  apud  Lockium  reperimus.  Nam  et  hic  veri- 
tatis  et  realitatis  ambitum  ita  coarctaverat ,  ut  veritas  esset 
convenientia  verborum  cum  significandis  repraesentationibuSy 
itaque  analytica  evaderet  et  subiectiva  *).  Nimirum  igitur 
apud  eum  deprehendimus  verba,  quibus  veritatem  cogni- 
tionemque  nihil  aliu  d  esse  innuat  nisi  subiectivum  iudicium 
logicum,  V.  g.  2): 

„Puisque  Tesprit  n'a  point  d'autre  obiet  de  ses  pensees 


i)  cf.  Tennem.  L  c.  pag.  73;  —  Lock.  1.  c.  livr.   lY.  ohap.  %  2. 
2)  vid»  Lock»  1.  c.  liyr.  IV.  chap.  I.  §  1. 

et  de  ses  raisonnements  que  ses  propres  idees,  qui  sont  la 
seule  chose  qu'il  contemple  ou  qu'il  puisse  contempler,  il 
est  ^vident  que  ce  nest  que  sur  nos  memes  que  roule  notre 
connaissance.*' 

Dein  vero  Lockius  propter  suae  philosophiae  placitum 
fundamentale  valorem  veritatis  obiectivum  non  potuit  tueri. 
Quapropter  Humius  de  veritate  obiectiva  i.  e.  de  realitate 
nos  certos  fieri  posse  negavit.  Itaque  aliqua  Kantii  cum 
prioribus  philosophis  in  concipienda  veritatis  natura  propin- 
quitas  concedenda  esse  videtur. 


Munitus  destructiva  quam  explicavimus  definitione  ve- 
ritatis  Kantius  ut  ita  dicam  arenoso  fundamento ')  suam  de 
rebus  philosophice  cognoscendis  doctrinam  superstruit,  pri- 
mum  hunc  syllogismum  proponens  ^) : 

Omnis  immediata  cognitio  sensuum  est  perceptio,  me- 
diata  ad  perceptionem  reducenda  est;  sensu  quidem 
externo  res  intuemur,  prout  spatio  inter  se  cohaerent, 
interno,  prout  tempore  sese  excipiunt.  His  solis  formis, 
spatio  et  tempo  re,  omnia  intuemur  --  prop.  maior  — 
Atqui  hae  formae  ad  modum  tantum  intuendi  nostrum 
pertinent  neque  ullam  realitatem  habent  in  nobismet- 
ipsis  intuentibus  —  prop.  min.  — 

Ergo  omnia,  quae  intuemur  indeque  cogitamus,  reali- 
tatis  vim  habent  in  solo  subiecto  intuente;  neque  vero 
res  ipsas  (yoov^e^a^  quarum  omnino  ignoramus  qua- 
litates,  intuemur,  sed  sola  ^aii6fxtva  l  e.  repraesenta- 
tiones  nobis  ipsis  inhaerentes  —  conclus.  — 
Cuius  quidem  argumentationis ,  quamquam  principiis 
subiectivis  optime  convenientis ,    ea  est  natura ,    ut  idealis^ 


1)  cf.  Rixn.  1.  c    pag.  310. 

2)  vid.  Kant.  Krit.  der  rein.  Vem.  pag.  33—37» 

mum  subiectivum  et  apertum  nihiliimum  nobis  ofFerat  reci- 
piendnm.  Ipse  Kantius  eum  ^idealismumtransscendentalem*' 
vocat,  quo  realismum  empiricum  salvum  esse  velit.  At  non 
videtur,  quomodo  iam  de  realismo  cogitare  potuerit,  quum 
repraesentationes  transgredi  non  liceat  *). 

Sane  in  dogmate  statuendo,  et  subiectum  cogitans  et 
obiectum  repraesentatum  sine  dubio  esse  entia  realia,  realis- 
mum  retinet;  at  propter  id  ipsum  inconstantiae  et  difficul- 
tatibus  sese  implicat,  quum  idcalismum  —  quamquam  im- 
perfectum  —  rebus  ipsis  adiungat,  ita  ut  lacobius  suramo 
iure  contendat^): 

^Der  Kantische  Philosopb  verlasst  ganz  den  Geist 
seines  Systemes,  wenn  er  von  den  Gegenstanden  sagt, 
dass  sie  Eindriicke  auf  die  Sinne  machen,  dadurch  Em- 
pfindungen  erregen  und  auf  dieee  Weise  Yorstellungen 
zu  Wege  bringen.  Und  doch  lasst  sich  ohne  diese  Yor- 
aussetzung   kein   Eingang  zu   dcr   Kantischen  Philoso- 

phic  finden, und  von  der    andem    Seite   lasst  sich 

auch  mit  dieser  Voraussetzung  nicht  in  dem  Kantischen 
Systeme  verbleiben." 

Qui  philosophiam  Kantianam  secuti  atque  interpre- 
tati  Bunt,  magnam  eius  defendendae  difficultatem  inde  fore 
oriundam  bene  senserunt^).  Quare  partim  res  ipsas,  a  qui- 
bus  Kantius  erat  profeotns,  tanquam  iniquum  importunum- 
que  „hors  d'oeuvre"  considerabant  et  quam  maxima  opera 
elaborabant,  ut  eas  abiicerent  *) ;  partim  eas  earumque  ad 
cognoscendum  vim  tanquam  adminicula  ad  tempus  suggesta 
habebant,  quae  etiam  aedificio  ad  finem  perducto  vir  egre- 
gius,  ut  imbecillis  bene  consuleret,  remanere  vellet. 


1)  cf.  Platn.  l.  c.  Einleitung.  pag.  X. 

2)  lacobii  opera  —  Lips.  1815  —  tom.  II.  pag.  301. 

3)  vid.  Reinhold.  l.  c.  toni.  II    pag.  70. 

5)  vid.   Ganrii   ^Uebersetzung     und    ErUiutening   der    Ethik   des 
AriBtoteleB        Bresl.  1798  ~  toia.  I.  pag.  189. 

Eius  vero  doctrinae  Kantianae  quid  simile  apud  Lockium 
eiusque  socios  reperimus? 

Lockius  ipse  rerum  externarum  obiectivitatem  et  rea- 
litatem  haud  ita  facile  negare  poterat,  sed  re  vera  impres- 
siones  simplices  quas  vocabat  ad  reales  rerum  qualitates 
referebat  *).  Tamcn  quum  philosophiam  suam  in  perceptione 
ut  solo  certo  fundamento  collocaret,  itaquae  rerura  exter- 
narum  existentiam  sola  sensationis  via  cognosci  posse  do- 
ceret2),  illarum  qualitatum  obiectivam  vim  in  dubium  vo- 
cavit,  spatii  et  temporis  formas  ut  rebus  ipsis  inhaerentes 
in  controversiam  adduxit,  quoniam  ad  singulos  percipientes 
aptari  debebant  ^).  Id  ct  Lockium  obscure  sensisse,  ex  eo 
colligimus,  quod  rerum  externarum  existentiam,  posteaquam 
cognitionum  realitatem  comprobavit,  argumentis  confirmare 
necesse  putavit  ^). 

Sed  quod  ipse  in  incerto  reliquit  neque  aperte  ex  suis 

principiis   evolvit,    id  Berkleius,   ut   vidimus,  illius  summo 

principio  insistens,  suo  systemate  confirmare  studuit,    secun- 

dum  quod   rerum    qualitates   soli    nostrae   sensationi  insunt. 

Ex  his  elucet,  philosophiam  Kantianam,  quatenus  idea- 

lismum  continet,  esse  propinquam  cum  idealismo,  qui  Lockii 

empirismum  subsecutus  esfc,  et  pariter,  ac  Berkleius  ad  eum 

pervenerat,   Kantium    eodem   principio   ad    eum   perductum 

esse.     Quare  cum  Hegelio  ^)   Kantii   idealismum  Lockeanis- 

"'""^  Jfc^^^"iinodo     amplificatum    ac     completum    habere 
possumxi^ 

Sane  Kantius  in    rerum   capite   a  Berkleio    dissidere 
videtur  dicendo  ^) : 


1)  cf.  Lock.  1.  c.  livr.  11.  chap.   XXX.  §  2. 

2)  Ibid.  livr.  IV.  chap.  XL  §  1. 

3)  vid.  Tennem.  1   c.  pag.   72;   —    tum   Reinhold.   I.  c.   tom.   L 
pag.  616. 

4)  cf.  Tennem.  L  c.  pag.  398. 

5)  vid.  Hegelium  L  c.  pag.  31. 

6)  Kant.:  „prolegom.*'  pag.  205. 

„Der  Satz  aller  achten  Idealisten  von  der  elcati- 
schen  Schule  an  bis  auf  Berkley  ist  in  dieser  Formcl 
enthalten:  „„  Alle  Erkentniss  durch  Sinno  und  Erfah- 
rung  ist  nichts  als  lauter  Schein,  und  nur  in  den  Idecn 
des  reinen  Yerstandes  und  derVernunft  ist  Wahrheit/ " 
Der  Gnindsatz,  der  meinen  Idealismus  durchgangig 
bestimmt,  ist  dagegen:  „AlIe  Erkenntniss  von  Dingen 
aus  blossem  reinem  Verstande  oder  reiner  Vernunft  ist 
nichts  als  lauter  Schein  und  nur  in  der  Erfahrung  ist 
Wahrheit.""  — 

Attamen  hoc  discrimen  speciosius  quam  verius  ab 
eo  indicatur.  Nam  revera  experientiae  obiectiva  veritas, 
quam  suo  idealismo  salvam  essc  prae  se  fert,  nisi  in  reprae- 
sentationibus  a  nobis  ipsis  conceptis  non  consistit;  quare 
aeque  ac  Berkleius  dicere  debuit,  in  solis  mcntis  ideis  veri- 
tatem  inesse^).  --  Ea  vero  restat  inter  utrumque  diversa 
ratio,  quod  Berkleius  inde  ab  exordio  res  ipsas  non  ag- 
noscit,  aliter,  ut  vidimus,  Kantius. 

Quodsi  denique  hic  illa  de  reruni  idealitate  argumenta- 
tione  aliquid  contra  Humium  se  profecisse  putat,  quum  sce- 
pticismum  sustulisse  sibi  videatur^);  haoc  pracstantia,  uti 
(num.  XIIL)  nobis  persuadebitur,  nulla  est. 


XII. 


Quao  de  spontaneitate  sive  de  animi  facultajp  usu 
ct  anibitu  Kantius  copiosius  disseruit^),  hisce  comjl^cti  pos- 
sunius  ^) : 


1)  cf.  Platn.  1.  c   Yorrede,  pag.  IX  :    „Hat   Kaiit  apodictisch  be- 
wiosen,  dass  Etwaa  auRserlialb  unserer  VorBtellungen  existire?" 

2)  vid.  Kant.  K  rit.  d.  practisch.   Vernunft.  pag.  '.t^>-  93. 

3)  iUis  criticae  partibus  quae    inscripsit    „tran88cendentale  Analy- 
tik"  et  «transscend.  Dialektik.* 

4)  cf.  Garv.  1.  c.  inde  a  pag.  191. 

Oatro^ihu),  repraesentationes  sensu  externo  et  interno 
nobis  oblatae  animo  reflectente  diligentius  eflinguntur,  pri- 
mum  quidem  mente,  quae  in  eo  occupatur,    ut  repraesenta- 
tiones  per  sensus  sibi  traditas  in  ordinem   quendam   digerat 
1.  e.  certis   notionibus  concipiat.    Hae  quadruplicis   generis 
sive  quatuor  Kategoriarum  quae  a  Kantio   vocantur   ternae 
notiones,  licet  menti  a  priori  insitae,   tamen  formae   per  se 
sunt  vacuae  et  quasi  tabulae,    quibus  repraesentationes   in- 
clusae  eaeque  solae    argumenta   praebent,   secundum    illud 
axioma,  omnes  de  rebus  ipsis   cogitationes  ad  perceptionem 
esse  referendas.     Hac  via  ad  cognoscenda  singula  experien- 
tiae  obiecta  pervenimus.     Quae  quum  contmua   cognitionum 
series  sit,  ut  harum  complexu  potiamur,  alia  animi  facultate 
opus  est,  scilicet  ratione,     Cuius  quidem  haec  est   natura 
ut  sit  principiorum  fons  et  vis,  qua  ex  generalibus  specialia' 
mtelligantur,  et  quae  nihil  aliud  agat  quam  ut  scientias  mente 
comparatas  ex  principiis   certis   exploratisque    concipiit   vel 
in  numerum  quam    minimum  reducat  i.  e.   unitate    inter  se 
cohaerentes  reddat  ^).     Quare  ratio  norma  quaedam  est,  ad 
.   quam  illae   cognitiones    destinentur  ,   neque   etiam   facultas 
qua  novae  aliae  veritates  constituantur ;  itaque  rationis  ideae 
umtivae  -  repraesentationum  in  subiecto  unitas,  .pano^evcov 
in  obiectis  synthesis,  ens  denique  summum   et    omnium   re- 
rum    quasi    .TQcoroTv^oP,    quibus    tribus   ideis   psvchologiae, 
kosmologiae  theologiaeque  rationales  disciplinae    constituun- 
tur  -—  valore  obiectivo  carent^). 

Postquam  hucusque  Kantins  res  ipsas  ab  nostrae  cog- 
nitioms  ambitu  exclusit;  omnem  nobis  porro  facultatem 
eripit,  qua  ad  alias  veritates  progrediamur,  quum  animi  vis 
constitutiva  sive  spontaneitas  angustis  receptivitatis  terminis 
coercenda  sit. 


1)  cf.  Kant.  Krit.  d.  rein.  Vern.  pag.  362. 
2J  ibid»  1.  c.  pag.  391—93. 

Ea  quidem  ipsa  demonstratio,  qua  eandem  fere  menti 
ac  rationi  vim  tribuit,  qua  praecipuam  rationis  naturam  in 
eo  positam  esse  inculcat,  ut  mentis  cognitiones  excipiat  ex- 
ceptasque  uniat,  qua  igitur  rationem  pro  formali  tantum 
principio  habet  et  revera  pro  solo  mentis  quodam  comple- 
mento,  res  est  gravissima,  qua  cum  prioribus  Angliae  et 
Frtncogalliae  philosophis  arctissime  cohaeret. 

Sane  ratiouis  est  vis  critica  i.  e.  qua  iudicet,  utrum 
mentis  cognitiones  legibus  logicis  conveniant  necne;  sed  ad 
hanc  vim  alia  accedit  eaque  multo  superior,  scilicet  meta- 
physica  sive  transscendentalis,  qua  ijuivoixsroK;  causas  reales 
vindicet  iisque  obiectivitatem  attribuat  atque  in  ratiocinando 
eousque  procedat,  donec  ad  causam  omnium  rerum  absolu- 
tam  pervenit.  Itaque  ratio  praeter  negativam ,  quam  Kan- 
tius  ei  concedit,  etiam  positivam  vim  habet.  Quara  poste- 
riorem  propriam  et  primariam  quum  ei  perneget,  iisdem 
vitiis  cum  empiristis  sese  illigat. 

Certe  Kantius  cuiusdam  facultatis  homini  innatae  men- 
tionem  facit  talis,  quae  cognitiones  appetat  multo  quidem 
sublimiores,  quam  quibus  ullum  inter  res  sensibiles  obiectum 
possit  respondere,  tamen  obiective  veras*).  Nihilominus 
constat,  eum  hanc  rationis  prae  mente  excellentiam  non  ita 
plane  intellexisse,  sed  eum  speculativam  animi  vim  instru- 
mento  recognitionis  sive  facultati  reflexionis  parem  existi- 
masse  ^).  Itaque  rationis  facultate  constitutiva  abiecta  revera 
docet,  ex  duobis  fontibus  —  sensatione  et  reflexione  — 
omnes  cognitiones  originem  ducere,  ita  tamen,  ut  mentis 
reflexio  in  solis  rebus  sensu  externo  perceptis  versetur,  ita- 
que  ambo  fontes  in  unum  tantum  veritatis  principium  coa- 
lescant. 


1)  cf,  laoob.  oper,  Vorrede,  pag.  22—23. 

2j  vid.  Friesii  de  hac  re  sententiam  apud  lacob.  I.  c.  pag.  24, 

Haud  aliter  Lockius,  iiedem  duabus  cognoscendi  viis 

indicatis,  rationi  nihil  reliquit  perficiendum  nisi  ut   conclu- 

dendo  mentem  adiuvaret  ac  promoveret  eiusque    cognitiones 

inter  se  distantes  uniret  *).     Quemadmodum    igitur  Kantius, 

ita  iam  pridem  Lockius  specie  quidem  rationi  maioremprae 

mente    facultatem  tribuerat;   revera  tamen   ratione   prorsus 

extincta  uterque  menti  in  abstrabendo   versanti  principatum 
detulit2). 

Attamen  in  hac  re  diversa  aliqua  ratio   inter  Kantium 
et  empirismi  sectatores  intercedit.     Etenim  hi  menti  in  abs- 
trahendo  occupatae  etiam  vim  transscendentalem  in  rebus 
methaphysicis  cognoscendis  itaque  ambitum  iusto   latiorem 
vindicabant^).  Quare  lacobio  a  nobis  assentiendum  puto  dicenti : 
„Das  Blendwerk,  wodurch  der  Gestalt  und  Namen  vielfach 
verandernde,  in   Wahrheit  aber   immer  derselbe  Sensualis- 
mus    und   Materialismus  zu    tauschen   gesucht  hat,   besteht 
darin,  dass  man   durch  fortgesetzte  Abstractionen   des  Ver- 
standes  den  Begriff  des  Unbedingten   und  Uebersinnlichen 
zu  gewinnen    vermeinte."     Kantium   contra  hanc  empirismi 
fallaciam  detexisse  non  ignoramus,  quum  ostenderit,    mentis 
facultatem  rerum  externarum  campum  excedere   non  posse. 
Itaque  dicendum  nobis  est,  Kantium  empirismi  ralionem  ad 
veritatem  revocasse  ac  Proteo  vincula  iniecisse  ^).    Atque  in 
hoc  ipso  Kantii  meritum  ponendum  videtur,  quod  empirismo 
integumentis  fallaciae  nudato  meliori  philosophandi  methodo 
viam  paravit^). 

Haec  igitur  Kantii  cum  Lockio  eiusque   sociis   propin- 
quitas  in  hac  re  statui  potest,  quod  pariter  atque  illi  ratio- 


1)  cf»  Lock.  1.  c.  livr.  IV.  chap.  XVir.  %  % 

2)  yid.  lacob.  1.  c.  Vorrede,  pag.  11—12. 

3)  cf.  Lock.  livr.  IL  ohap.  I.  §  24. 
i)  Iacob«  1.  c.  Vorrede,  pag.  16. 
6)  ibid.  pag.  23. 

nis  naturam  peculiaremque  vim  aperte  negavit  atque,  ut  illi 
Polyphemi,  uno  tantum  animi  oculo  usus  est,  hoc  tamen  dis- 
crimine  intercedente,  quod  mentis  natura  accuratius  uberius- 
que  explicanda  disciplinae  logicae  bene  consuluit,  ita  ut 
Hegelius  Kantii  de  mente  doctrinam  complementum  psycho- 
logiae  Lockianae  recte  nominet  *). 

»11. 

Kantius  quum  rationem  ut  facultatem  rerum  cognos- 
cendarum  syntheticam  non  recepisset  neque  ullam  veritatem 
demonstratione  sua  esset  consecutus :  princi  piumrationis  suf- 
ficientis,  quo  veritatum  synthesis  atque  ab  una  ad  aliam 
transitus  fieri  solet  ac  debet,  ad  assequendum  metaphysicae 
finem  vel  ad  terram  coelumque  movendum  adhibere  iam 
non  potuit.  Itaque  hoc  principium  nisi  legis  logicae  nuUam 
vim  apud  eum  habebat  eiusque  valor  restringi  debebat  ac 
referri  ad  solas  rerum  in  nobis  repraesentationes ,  quum 
rerum  cognoscendarum  obiecta  earum  tantum  repraesenta- 
tiones  ille  liaberet^j. 

lam  vero  nonne  Humius  cum  Kantio  convenit,  quod 
illi  principio  in  obiectis  experientiae  tantum  cognoscendis  ali- 
quam  vim  tribuit?  Num  Kantii  sententia,  illo  principio 
repraesentationum  connexionem  in  nobis  ipsis  fieri,  differt 
ab  opinione  Humii,  illud  principium  esse  mere  subiectivum 
i.  e.  quo  res  in  nobis  repraesentatas  unire  soleamus ,  nequo 
etiam  obiectivi  valoris,  quo  res  reales  cogitentur  ?  Kantium 
igitur  Humio  hac  re  non  praestare  quis  est  qui  non  videat  ? 

Sane  illius  principii  originem  aprioricam  contra  Hu- 
mium  et  Lockium  statuit  Kantius.  At  id  mmimi  est  mo- 
menti,  quum  ita  rerura  cognoscendarum  coniunctionem  obiec- 


1)  cf.  Hegel.  1.  c.  pag.  13. 

2)  vid.  Qarv,  L  c  pag.  209  num.  2. 

tivam,  de  qua  Humius  quaestionem  ac  dubitationem  movit, 
nequaquam  connrmari  possit.  Itaque  Kantium  philosophiae 
suae  formale  tantum,  non  vero  materiale  detrimentum  com- 
parasse  equidem  puto,  si  illud  principium  rationis  sufficien- 
tis  esse  legem  mentis  a  posteriori  vel  consuetudine  abstra- 
ctam  cum  Humio  contendisset. 

-  Postquam  philosophiae  Kantianae  theoreticae  systema 
ex  primariis  partibus  denuo  construximus,  quae  inter  eam  et 
empirismum  intercedat  interioris  necessitudinis  ratio,  facile 
cognosci  potest. 

Etenim  quum  secundum  Kantium  veritas  sit  consonan- 
tia  cognitionis    cum  legibus    cognoscendi,    haec   vero   con- 
sonantia  nonnisi  in  cognitionem  necessariam  i.  e.  intelligen- 
tiam  cadat ;  summa,  in  qua  tanquam  cardine  suo  philosophia 
Kantiana  vertitur,   sententia   haec  habenda  est:    quamlibet 
cognitionem  tum  demum  esse  veram  ac  certam,    quum   in- 
tellectum  habeamus,  contrariae  sententiae  cogitationem  legi- 
bus  logicae  repugnare.     Itaque  Kantius  iis  tantum  cognitio- 
nibus  veritatem  vindicat  obiectivam,  quas  excluso  contrario 
esse  necessario   veras  intelleximus ,  neque  etiam  iis,   quas 
non  praecedente  intelligentia,  sed  aotu  animi  nostri  primitivo 
i.  e.  eas  immediate  comitante  veras  habere  cogimur.    Quare 
ut  sibi  constaret,  omnes  veras   cognitiones    ad  eas  Kantius 
reduxit,  quae  aut  ab  intuitu  aut  a  demonstratione  vim  suam 
necessariam  traherent.    Unde  duplex  statuit  axioma  hoc : 

1)  ad  cognoscendum  requiri  perceptionem  et  notio- 
nem  i.  e.  sensuum  et  mentis  functionem,  posthabita  subK- 
miori  rationis  facultate; 

2)  nihil  esse  in  intellectu,  quod  non  perceptio  ex  re- 
buB  sensibilibus  menti  considerandum  praebuisset 

Verumenimvero   ab  hac  doctrina  ut  Lockius   differat, 

3 


34 

tantum  abest,  ut  eandem  cum  illa  aperte  proposuerit.  Nam 
Lockius  quoque  eas  solas  cognitiones  ut  veras  admisit,  quae 
aut  intuitu  aut  demonstrationis  vi  nobis  inculcentur.  Hac 
vero  inter  utrumque  incercedente  connexionis  ratione,  non 
miramur  quod  ex  illo  utriusque  errore  primario  eadem  con- 
sectaria  sese  explicavere. 

Primum  enim,  quum  cognitio  sola  per  se  non  imme- 
diate  cum  obiecto  cohaereat,  sed,  ut  iam  Cartesius  recte 
contendit,  nostrum  ipsorum  tantum  qualitas  sit  et,  ut  Kan- 
tius  ipse  profitetur,  ex  sola  repraesentatione  obiecti  realita- 
tem  unquam  extricare  nequeamus :  sequitur ,  quae  sensibus 
sese  offerunt,  res  externas  a  nobis  ipsis  fictas  videri.  Itaque 
ex  illo  errore  necesse  fuit  oriri  idealismum. 

Quem  quidem  idealismum,  quippe  Lockii  philosopbia 
adductus,  Berkleius  docuit  -  Kantius  vero  ex  illo  suo 
errore  ipse  evolvit,  ita  ut  veritates,  a  quibus  ut  certis  exor- 
dium  cepisset,  tamen  postea  deleret.  Itaque  Kantius,  aeque 
ac  Berkleius,  philosophiam  Lockianam  ex  sententia  Hegelii, 
ut  supra  annotavimus,  suo  idealismo  complevit. 

Dein  vero  ex  illa  falsa  sententia  ,  omnes  cognitiones 
intelligentiae  vi  esse  confirmandas,  sequitur,  de  rerum  histo- 
ricarum  metaphy^icarum  veritate  semper  dubitationem  esse 
movendam,  quum  illarum  rerum  scientiam  neque  immedia- 
tam  testimonio  sensuum  neque  apodicticam  argumentatione 
logica  habeamus,  sed  moraliter  tantum  certam. 

Quare  Humius  empirismum  persequens  fieri  non  pote- 
rat  quin  ad  scepticismum  pervemret  i.  e.  quin  contenderet 
de  nulla  omnino  veritate  certos  nos  fieri  posse. 

Ita  vero  et  Kantium  reprehendimus ,  quod  nullam  cog- 
nitionem  esse  obiective  veram  demonstravit  ideoque  nullam 
veritatem  nobis  praebuit.  An  Kantius  ullam  realitatem  ne- 
cessario  et  obiective  certam  suis   notionibus  sive  categoriis 

*  evincere  potuit?    Quin  imo  veram  sententiam  hisce   innuit 

Platnerus  *) : 

„Ist  nioht  die  Gewohnheit,  von  welcher  Hume  Alles 

herleitet,  ebenso  tief  in  dem  Wesen  unseres  Vorstel- 
lungsvermogens  gegriindet,  als  die  Kategorien?  Ist  es 
fiir  diese  Art  von  Nothwendigkeit  nicht  einerlei,  ob  ich 
die  Einrichtungen  unserer  Natur,  vermoge  deren  wir 
uns  Causalitat  in  der  Welt  denken,  in  12  Kategorien, 
oder  ob  ich  sie  in  einer  Anlage  zur  Ideenverbindung 
suche,  durch  welche  es  mir  unvermeidlich  wird,  Cau- 
salitat  zu  denken  ?  Sind  nicht  diese  Anlagen  zur  Ideen- 
verbiudung  und  mithin  zu  dem  Begriffe  „Ursache"  so 
gut  a  priori  wie  die  Kategorien?" 

Neque  minus   probanda   putamus,   quae  alibi   apud 
eundem  legimus^): 

„Dass  Kant  Etwas  iiber  Hume  gewonnen  habe,  will 
mir  durchaus  nicht  einleuchten,  indem  seine  Philosophie 
doch  uicht  iiber  die  Subjectivitat  der  Erkenntniss  hin- 
auskommt,  welche  die  Sceptiker  ebenso  wenig  als  die 
WirkHchkeit  der  Yorstellungen  leugnen."   — 

XV. 

Falsa  veritatis  definitione  statuta  Kantius  inde  ab  initio 
nihil  nobis  sperandum  proposuit  nisi  rerum  nihilismum  ne- 
que  alios  fructus  obtulit  quam  quos  philosophia  Angliae  tum 
empirica  tum  sceptica  praebuerat.  Quin  etiam  eum  ita 
rem  instituisse  contendimus,  ut  empirismum  a  priori  salvum 
retineret. 

Nam  quum  philosophi  Angliae  illud  placitum  „nihil 
esse  in  intellectu,  quod  non  antea  fuisset  in  sensibus"  se- 
quentes  affirmarent,  omnes  cognitiones,  cum  quod  ad  mate- 
riam  tum  quod  ad  formam  attinet,  a  posteriori  offerri:   eius 


1)  vid.  Platn.  1.  o.  pag.  342. 

2)  ibid.  pag.  368. 

!atS  ^iSmnilk  dcifi^ociifiofiibfis  lii  dies  ih^gih  eVohitie ,  Hu- 
mius  tandem  omnem  veritatem  labefactavit.  Kantius  quidem 
"iam  ita  ab  illis  abhorret,  ut  cognitionis  formam  a  priori 
esse  nobis  msitani  statuat ,  sed  hoc  ipso  niliil  aliud  efFocit, 
quam  ut  empirismum  a  priori  induceret  itaquc  omncs  em- 
pirismi  errores  consecutionesque  philosopliiae  suae  coniun- 
ctim  impticaret  et  aposterioricam  animi  in  rebus  cognoscen- 
dis  imbecillitatem ,  quam  postremo  Humius  statuerat,  ex- 
pticandis  animi  nostri  vacuis  formis  a  priori  comprobaret. 
Kantins  igitur  fieri  non  posse  a  priori  demonstravit ,  ut 
ullam  veritatem  propriis  animi  viribus  consequamur  ac  po- 
sitive  evincere  studuit,  veritates,  quas  Humius  per  conse- 
quens  tantum  putaverat  incertas  esse,  omnino  per  se  non 
posse  a  nobis  intelligi.  Quare  et  ipse  professus  est,  se  id 
egisse,  ut  navi  (sc.  empirismi),  quam  Humius  in  scepticismi 
littus  appulisset,  ubi  iam  in  eo  esset,  ut  putresceret,  nautam 
praeficeret  talem,  qui  universi  maris  notitia  et  pyxide  nau- 
tica  exstructus,  exploratis  gubernationis  principiis  usus, 
iliam  dirigeret  ubicunque  vellet*).  —  Quibus  allegorice 
dictis  id  expressisse  videtur,  se  directe  et  positive  ita  phi- 
losophiam  suam  instituisse,  ut  dimetienda  animi  nostri 
apriorica  natura  ostenderet,  obiecta  et  psychologiae  et  ko- 
smo^logiae  et  theologiae  rationalis  intelligentia  nostra  attingi 
nbn  posse.  Itaque  inde  eum  profectum  esse  existimamus 
ctirii  Reinholdio  %  ut  errores  empirismi,  idealismi,  scepticismi 
deniqtie  suae  doctrinae  immisceret. 

TLWM. 

Kantii  doctrinam  omni  veritate  obiectiva  nos  destituisse 
sartis  superque  vidimus.  Itaque  apte  dicit  lacobius  ^) :  „Kantii 
To   or   nihil  aliud  esse   nisi  notionem  vanam,   cui  obiectum 


1)  Kant.  „prolegom."  pag.  17. 

2)  cf.  Reinh.  1.  c.  tom.  II.  pag.  69. 

3)  lacob.  oper.  tom.  lY.  pag.  37. 

•aliquod  reale  rcspondere  ratione  humana  demonstrari  non 
possit."  Quin  etiam  rerum,  quas  ipse  sensus  internus  di- 
ctat  ut  vcras  accipiendas,  veritate  in  dubio  posita,  ipsius 
nostri  „Ego"  realitatcm,  si  sibi  constare  vellet,  negaro  de- 
bebat,  quippe  quam  nulla  demonstratione  confirmarc  posse- 
mus.  Id  tamcn  cns  reale  pernegari  vel  tolii  per  se  non 
potest,  utpotc  neccssitate  subiectiva  stabilitum.  Itaque  so- 
lum  quodvis  indivriduum  cogitans  tanquam  realc  restitit, 
quasi  quodam  fato  in  rerum  obscu,rai'um  universitatem  in- 
iectum.  Quod  quum  nullius  praeter  se  obiecti  reahtatem 
atquc  aucioritatem  agnoscere  oporteat,  potentia  omni  modo 
absoluta  vel  potius  licentia  effrenata  praeditum  individuum 
cogitans  ex  entibus  fictis  sive  iraaginariis  mundum  quendam 
sibi  componerc  potest  ac  debet.  — 

Itaque  in  promtu  est,  philosophiam  lianc  Kantianam 
morum  corruptionem  provocare  potuisse  aeque  pestiferam, 
atque  in  Francogallia  sensualismus  progenuerat,  quum  cuivis 
mdividuo  nimiam  in  agendo  licentiam  permitteret.  Qua  de 
causa  Hegelio  assentiendum  putamus  dicenti,  Kantii  doctri- 
nam  eidem  in  rebus  ethicis  favere  absoluto  empirismo,  qui 
ev^aijLiovio/nw  cxprobrarctur  *). 

Ne  multa,  quum  theoretica  Kantii  philosophia  dei  exi- 
stentis,  libertatis  nostrae  immortalitatisque  pariter  igna,ra  sit 
atque  auctor  nefandi  libri  qui  inscriptus  est  „systeme  d^  la 
nature":  manifestum  est,  ea  morum  depravationi  viam  pa- 
tefieri  tam  latam,  quam  in  Francogallia  empirismi  consiO- 
cutionibus  practicis. 

Quae  tamen  mala  e  phiiosophia  Kantiana  celer^ime 
oriunda  quod  in  nostra  patria  haud  ita  late  apparuere,  id 
interiori  eius  propinqnitati  cnm  philosophia  Fr^ncogallorum 
nihil  detrahit,  sed  aliundc  repetendum  est.  Etenim  quum 
nostra  natio  non   tam  prona   esset  ac  levis  ad   exigendam 


1)  Hegel.  1.  c.  pag.  12. 

vim  pestiferam,  quam  ex  iHa  doctrina  m  vitae  usum  re- 
dundare  oportebat;  tum  hanc  futuram  permcaem  ahqua  ex 
parte  praecavit  atque  inhibuit  practica  Kantu  philosophia, 
de  qua  ut  disseramus  rostat. 


4. 


Cap.  tert. 

De  practica  Kantii  pMlosophia. 

XVII. 

Kantius  quamquam  saepius  gloriabatur,  criticismum  suum 
sive  idealismum  transscendcntalem  philosophandi  methodum 
esse  unice  rectam;  tamen  eum  effecisse  contcndere  non  du- 
bitamus,  ut  omnem  philosophiam  philosophia  deleret,  men- 
tem  mente  tolleret,  omnes  denique  cognitiones  ad  nihilum 
redigeret.  Quae  quidem  miserrima  rerum  conditio  sublevari 
non  potuisset,  nisi  ratio  mortem  usque  simulans  e  sepulcro 
artiflcioso  sua  ipsius  vi  prorupisset  multo  maiore  quam  antea 
facultate  munita,  tanquam  yictrix  alta  voceexclamans:  „En 
ego!    Omnia  renovo  ac  restituo ')*. 

Nimirum  Kantius  postquam  methaphysicae,  ut  philo- 
eophiae  suae  theoreticae  satisfaceret,  ruinam  adduxit,  pra- 
cticam  quandam  philosophiam ,  ut  metaphysicae  bene  con- 
suleret  opemque  exoptatam  ferret,  substituit^).  Etemm  ra- 
tionis  vi  practica  eas  veritates  et  realitates,  quae  theoretica 
argumentandi  via  eum  fugerant  ut  umbrae,  recuperare  stu- 
debat,  hanc  quidem  argumentationem  aiferens: 

Intellectui  humano  duo  quasi  campi  subiacent  discur- 
rendi,  unus  earum  notionum,  quas  natura  i.  e.  rerum  sensi- 
bilium  complexus  intuenti  praebet,  alter,  quem  notio  liber- 


1)  of.  laoob.  oper,  Vorredc,  pag.  18. 

2)  ibid.  pag.  44. 

tatis  circumscribit.  Pro  utriusque  generis  notionibus  intel- 
lectus  a  priori  cognoscendi  leges  constituit,  -  unde  philo- 
sophiam  in  theoretioam  et  practicam  dividimus  -  ita  quidem, 
ut  priorum  notionum  ad  intelligendum  momentum  mens 
theoretice  adhibeat,  notione  vero  libertatis  ratio  ad  cogno- 
scendum  utatur  practice  *).  Ratio  igitur,  quae  theoretice  ni- 
hil  omnino  valeat,  voluntati  quasi  domina  imperat  eique 
principia  praecipit  practica,  ad  quorum  normam  vita  dirigi 
omnesque  actiones  institui  debeant.  Itaque  summum  for- 
male  principium  aprioricum,  quo  necessario  voluntas  diriga- 
tur,  sic  concipi  potest: 

Eam  regulam  in  agendo  sequendam  esse,  quae  om- 
nibus  praecipi  itaque  tanquam  norma  universalis  in  con- 
stituendis  legibus  haberi  possit. 

Haec  summa  lex,  quasi  dux  vitae  ct  officiorum  ma- 
gistra,  sive  hic  imperativus  kategoricus  postulat: 

1)  per  se  voluntatis  libertatem,  quoniam  illa  ra- 
tionis  natura  practica  et  liberum  arbitrium  utpote  notiones 
reciprocae  sibi  invicem  respondent. 

Ita  quum  Kantius  rationi  aliquam  vim  practicam  tribuis- 
set,  fieri  non  poterat,  quin  principium  rationis  sufficientip, 
quod  prius  subiectivam  ideoque  invalidam  legem  mentis  ha- 
buisset  atque  ad  veritates  confirmandas  repudiasset,  revo- 
caret  ad  usum  practicum.  Cuius  principii  ope  tum  a  rcali- 
tate  liberi  arbitrii  ad  reliquas  veritates  necessarias  pergere 
conatur  hoc  modo: 

Quum  libera  nostra  vohmtas  id  spectare  debeat,  ut  illi 
imperativo  kategorico  convenienter  agat  i.  e.  pro  sola  illius 
legis  observantia  reverentiaque,  et  quum  virtus  ita  probanda 
ut  summum  bonum  omni  labore  assiduitateque  nobis  appc- 
tenda  sit,  ratio  practica  porro  requirit: 

2)  et  immortalitatem  animi,  quoniam  in  hac  vita  plena 


1)  vid.  Kant   „Krit.  d.  Urtheilskraft",  Einleitung  pag.  XVII. 


'I  W    ' 


40 


et  perfecta  no<itrae  voluntatis  ciim  summa  lcge  consonantia, 
in  qua  ipsum  summum  bonum  ponendum  sit,  nequaquam 
gaudere  possumus ; 

3)  et  existentiam  dei^  quoniam  virtuti  ut  summobono 
non  solum  honesta  ac  sancta,  sed  etiam  beata  vita  convenit, 
haec  vero  beatitudo  nobis  comparari  nequit  nisi  ab  ente 
supremo,  quippe  quod  eam  pro  nostra  dignitate  praestare 
et  possit  et  velit. 

Hoc  modo  Kantius  ab  impcrativo  conscientiac  profec- 
tus,  libertatis  notioni  principio  rationis  sufFicicntis  adiuncto, 
hoc  duplex  perfecisse  sibi  videtur  ') : 

1)  ut  reliquas  eiusdem  generis  vcritatcs  metaphysicas 
—  immortalitatem  animi  et  existentiam  dei    —    confirma- 

ret;  tum 

2)  ut  harum  veritatnm  obiecta  transscendentalia  cum 
rerum  naturalium  ordine  connecteret,  quum  prior  veritas 
valorem  obiectivum  ab  actionibus  externis  acciperet. 

Tali  argumentatione  Kantius  a  realitatibus  physicis 
ad  metaphysicas,  quas  immenso  spatio  inter  se  distare  theo- 
retica  philosophiae  parte  docuerat,  transitum  fecisse  sibi 
visus  est  ac  simul  quaestionem  gravissimam,  quomodo  a 
priori  iudicia  synthetica  fieri  possent,  practica  rationis  vi 
plane  solvisse^). 

lam  vero  hoc  philosophiae  practicae  systema  infirmo 
et  falso  fundamento  collocatum  esse  itaque  ad  niinam  quam 
maxime  pronum,  alienum  est  a  proposito  demonstrare.  Sed 
ut  tractemus  superest ,  quae  iudicia  vestigiaque  huius 
philosophiae  practicae  frustra  suppeditatae  Kantius  apud 
Anglos  et  Francogallos  significata  invenerit.  Nimirum  fa- 
cili  coniectura  intelligi  potest,  illorum,  cum  quibus  theore- 
ticae  philosophiae  intima  propinquitate  eum  coniunctum  esse 


1)  cf.  Kant.  Krit.  d.  Urtheilskraft  —  Einl.  pag  XIX.  et  pag»  461. 

2)  of.  Garr.  1.  o.  pag.  218. 

perspectum  iam  habemus,  etiam  ex  hac  parte  aliquam  cum 
eo  esse  necessitudinis  rationem.  lam  ad  singula  accedamus 
perstringenda  connexionis  momenta. 

3KVIII. 

Primo  rerum  obtutu  apparet,  Kantium,  qmim  theore- 
tica  sua  philosophia  ne  ullam  quidem  veritatem  obiective 
certam  invenisset,  nisi  ab  aliquo  dogmate  accipiendo  viam 
iam  non  potuisse  petere.  Quod  et  revera  factum  est.  Yi- 
deri  enim  non  potest,  quo  iusto  argumentationis  titulo  Kan- 
tius  siimmam  legem  moralcm  evolverit.  Imo  quum  rationi 
pro  suo  subiectivismo  praebere  non  posset,  unde  vim  prac- 
ticam  suraeret,  Kantius,  inverso  rerum  ordine,  petitioni  prin- 
cipii  sese  implicans  hanc  vim  dogmatice  ei  vindicavit. 

At  vero  iam  Humius  eum  antecessit,  qui  existimaret 
vitam  esse  instituendam  ac  dirigendam  ad  normam  earum 
veritatum,  quas  consuetudo  i.  e.  rerum  natura  et  hominum 
inter  se  conditiones  ut  necessario  sequendas  praeciperent 
itaque  necessitatis  ratio  tanquam  dogmata  rigida  et  immu- 
tabilia  nobis  proponeret  *). 

Practica  igitur  philosophia  Kantiana  dogmatismum 
sapit,  cui  eidem  in  praxi  addictus  erat  Humius. 

Dein  persuasum  habemus,  Kantium  singularum  inter 
se  veritatum  necessariam  connexionem  non  satis  compro- 
bavisse.  Quare  tota  eius  demonstratio  rueret,  nisi  maiorem 
vim  a  comniuni  omnium  fide,  quam  ab  argumentis  allatis 
8umeret2).  Quin  etiam  ipse  Kantius  declarat,  sensu  com- 
muni  tantura  potuisse  profici ,  quantum  ratione  practica  3). 
At  vero  tum  nihil  habemus,  cur  eius  philosophiam  moralem 
practicae  Humii  doctrinae  praeferamus,  quippe  qui  quascun- 
que  sensus  communis  postularet  veritates    in  praxi   i.  e.  ad 

1)  cf.  Rixn.  1.  c.   §  113. 

2)  cf.  Platn.  l.  c.  part.  I  Vorrede  pag.  VI. 

3)  Tid.  Kant.  Kritik  d.  reinen  Vern.  pa^.  858. 

vitae  rationcm  institucnclam  sine  ulla  dubitatione  admittcret. 
Itaque  quo  iure  Kantius  Humii  adversarios,  qui  in  eo  re- 
futando  ad  sensum  communem  provocarent,  vituperare  po- 
tuit?    Profecto  nullo!  — 

xvilll. 

Kantius,  ut  modo  illustravimus ,  statuit,  hominem  de 
ethica  actionum  qualitate  iudicaturum  exemplum  legislatoris 
sequi  debere,  ac  contendit,  eius  actiones  integritatis  et  ho- 
nestatis  speciem  tum  prae  se  ferre,  qimm  absque  omni  animi 
perturbatione  i.  e.  neque  suae  ipsius  neque  aliorum  utilita- 
tis  ratione  habita  deliberaverit,  quid  aequum  sit  et  rectum. 
Non  aliter  Smithius  hominem  aliquam  actionem  suscep- 
turum  ad  conditionem  spectatoris  tranquilli  et  sinceri  i.  e. 
nullo  impulsu  moti  adducit  atque  existimat,  rationem  hu- 
manam  ita  esse  recti  iudicii  capacem,  si  procul  de  actione 
perficienda  cogitet,  hocque  iudicium  eo  propius  ad  verita- 
tem  accedere,  quo  altiori  loco  homo  versetur  i.  e.  quo  mi- 
nori  aut  interna  aut  externa  vi  moveatur. 

Itaque  quamvis  longe  Smithius  a  Kantio  discrepare 
primo  adspectu  videatur,  tamen  accuratius  re  perpensa  ean- 
dem  fere  apud  utrumque  invenimus  legis  moralis  formulam, 
quum  spectatoris  apud  illum  et  legislatoris  apud  hunc  pa- 
res  sint  partes  eademque  ad  diiudicandas  actiones  ratio. 

Pari  fere  modo  Wollastonius  *)  praecipit,  ut  unusquis- 
que  ante  actionem  suscipiendam  examinet,  an  nulli  veritati 
aetemae  repugnet.  Haud  secus  Kantins  docet,  normam 
agendi  petendam  esse  a  tali  principio,  secundum  quod  le- 
ges  omnino  constitui  possint  ac  debeant,  quod  igitur  verita- 
tem  involvere  oporteat  omnibus  probatam. 

Ergo  aliqua  huius  cum  illo  propinquitas  ex  hac 
parte  statuenda  videtur,  quum  veritas  ab    omnibus   recepta 


1)  vid.  Rixn.  1.  c.  pag.  141 ;  Garv.  1.  c.  pag.  172. 

vel  recipienda  et  veritas  aetema  idem  fere  principium   for- 
male  philosophiae  moralis  vel  practicae  significent. 

X3K* 

Sane  hoc  prae  ceteris  Francogallis  Kantium  praesti- 
tisse  non  negamus,  ut  interiori  conscientiae  natura  et  ho- 
minis  libertate  retenta  statueret,  suas  cuique  actiones  esse 
imputandas;  quura  illi  libero  arbitrio  prorsus  abiecto  in 
fati  cuiusdam  servitutem  nos  abripuissent  libidinumque  licen- 
tiam  effrenatam  sanxissent.  —  At  iam  Kussavius  ut  has 
aequalium  suorum  opiniones  pravas  et  perniciosas  cohiberet 
magnam  opcram  dedit  *),  pari  quidem  modo  ac  postca  Kan- 
tius.  —  Nam  philosophiae  Lockianae  principiis  innisus  quum 
negare  deberet,  dei,  libertatis  humanae  immortalitatisque 
cognitionem  philosophicam  acquiri  posse:  alia  via  parum 
philosophica  has  veritates  confirmare  studebat,  scilicet  assc- 
rendo,  sensu  quodam  morali  penitus  irihaerente  nos  ad  illas 
amplexandas  commoveri. 

Huius  sensus  si  explicare  volumus  quae  sit  peculiaris 
vis,  dicendum  nobis  est,  eura  idera  significare  apud  Russa- 
vium,  quod  apud  Kantiura  rationis  practicae  imperiura, 
nempc:  conscientiae  dictaraen.  Quod  quidcra  dictaraen  se- 
cutus  ille  firma  fidc  eas  veritates  recuperat,  quae  ut  firme 
credantur  et  tencantur,  Kantii  ratio  practica  postulat. 

Primam  igitur  veritatem  credendam  ille  proponit  hisce 
expressam  ^) : 

„Ie  crois  donc  qu'  ime  volonte  meut  runivers  et 
anime  la  nature;  voila  mon  premier  dogme  ou  mon 
premier  article  de  foi." 

Cui  addit  altoram  hanc^): 


1)  cf,  Rixn.  1.  c.  §  102. 

2)  vid.  „Oeuvres  de  I.  I.  Roiisseau 
VIII.  pag.  30. 

3)  ibid.  1.  c.  pag.  33—34. 

„Si  Ja  matiere  muc  me  montre  une  volonte,  la  matiero 
mue  selon  de  certaines  loix  me  montre  une  intelligence ; 
c'est  mon  sccond  article  de  foi." 

Hos  duos  fidei  articulos,  quum  ad  eiusdem  obiccti 
diversas  tantum  qualitates,  nempe  ad  dei  libertatem  et  in- 
telligentiam  sint  referendi,  in  unum  coalcscere  vidcmus. 

Dein  tertiam  veritatem  fidci  subicctam  indicat  hanc  *) : 
L'hommc  est   donc  libre  dans  ses  actions  ct  comme 
tel    anime    d'une    substance    immatcrielle ;    c'est    mon 
troisieme  article  dc  foi." 

Ex  his  tribus  vcl  potius  duobus  fidei  articulos  om- 
ncs  rcliquas  vcritates  accipiendas  facile  posse  crui  cxisti- 
mat^).  Quarum  tamcn  unam,  immortalitatem  animi,  ipse 
nonnullis  locis  inculcat,  v.  gr.  ^): 

„Plu8  je  rentre  en  moi,  plus  ie  me  consulte,  et  plus 
ie  lis  ces  mots  ccrits  dans  mon  ame:    „soi3  iustc  et  tu 
scras  heureux;" 
et  alibi^): 

„Hclas!  ie  lc  scns  trop  par  mes  vices,  rhomme  ne  vifc 

qu  k  moilie  durant  sa  vic,  ct  la  vie  de  lame  ne  com- 

menco  qu'  k  la  mort  du  corps;" 

denique  ^) : 

„IIs  (les  bons  hommes)  seront  dedommages  dans  unc 

autre  vie/' 

Unde  satis  patet,  apud  Russavium  articulos  fidei  non 

solum  tot  essc  quot  apud  Kantium  postulata  rationis   prac- 

ticae    —    quae  alio  nominc  etiam   ab  illo   articuli    fidci  vo- 

cantur  —  sed  etiam  in  iisdem  atquc   haec   vcrsari   obicctis. 

Sanc  suo  uterquo  proprio  ordinc  ot  modo   has   vcrita- 


1)  Oeuvres  de  I.  I.  Rausseau  tom    VIII.  pag.  30. 

2)  vid.  Russav.  1   c.  pag.  48. 

3)  ibid.  pag.  51. 

4)  ibid.  pag.  53. 

5)  ibid.  pag.  55. 

tes  credendas  nobis  proposuit,  ita  quidem,  ut  ille  imprimis 
e  rerum  externarum  contemplando  ordine  ad  statuendos  il- 
los  articulos  fidei  pervenerit;  hic  contra  longe  alia  demon- 
stratione  ab  imperativo  categorico  ad  libertatis  veritatem 
provectus  tum  immediata  conclusione  duas  reliquas  verita- 
tes  deduxerit.  Neque  etiam  negarc  in  animo  est,  Kantium 
quae  alter  obscurius  disseruerat,  ea  strictiori  et  subtiliori 
argumentatione  confirmavisse. 

TH£SES. 


Natus  Bum  Henricus  Bachus  Gelriae  anno 
MDCCCXXX  pridie  Calendas  lunias  patre  A  n  t  o  n  i  o  matre 
Adelgunde  e  gente  "Wedershoven,  quos  valde  laetor 
adhuc  esse  in  vivis.  Primis  literarum  imbutus  elementis 
gymnasium  frequentavi  quatuor  per  annos  primum  Coesfel- 
diae  tum  Richlinghusil  Anno  MDCCCIL  maturitatis  or- 
natus  testimonio  Monasterii  Guestph.  in  academia  scholis  per 
triennium  interfui:  philosophicis  Y.  V.  Cl  Cl.  Deycksii, 
Esseri  p.  m.,  Grauertii  p.  m.,  Rospattii,  Schlue- 
teri,  Winiewskii;  theologicis  Y.  Y.  Cl.  Cl.  Berlagii, 
Bispingii,  Cappenbergii ,  Dickhoffii  p.  m., 
Puengelii,  Reinkii.  Tum  seminarii  clericalis  episco- 
palis  alumnis  adscriptus  sacrisque  ordinibus  intra  annum 
initiatus  magistri  munere  functus  sum  primum  in  collegio 
Augustiniano  Gaesdoncensi,  dein  Gelriae  in  schola  latina, 
cui  octo  per  annos  rector  praefui.  Anno  tandem  superiori 
studia  denuo  recepturus  Bonnam  me  contuli  in  almam  Mu- 
sarum  sedem  ibique  per  semestre  audivi  lectiones  Y.  V. 
CL  Cl.  Calkeri,  Heimsoethii,  lahnii,  Kamp- 
schultii,  Knoodtii,  Ritteri,  Simrockii,  Sprin-^ 
geri.  Quibus  omnibus  viris  clarissimis  bene  de  me  meritis 
gratias  ago  quas  debeo  maximas. 


(I 


/.  Veritatis  notio  ita  est  definienda^   ut  sit  consonantia 

cognitionis  cum  rebiis, 
11,  Animi  humani  praeexistentia  reprohanda, 
IIL  Kaniiana  t^ationis   humanae   distinctio   in   theoreticam 

et  practicam  minime  est  philosophica. 
IV.  Errat  atque  ad  scepticismum  pervenit,   qui  axiomati: 

nihil  est  in  intellectu,  quod  non  antea  fuerit  in  sen- 

sibus:  vim  tribuit  universam  atque  absolutam. 
V.  Anno  DCCC  p.  Chr.  n.  imperium  romanum  non  reno- 

vatum^  sed  translatum  tantum  est  ad  Carolum  Magnum. 
VL  Horat,  epod.  XVL  inde  a  versu  52  usque  ad   versum 

62  ordo  versuum,  qui   est  in   codicibus ,    cum  lahnio 

tuendus. 

